ΕΚΠΑΙΔΕΥΤΙΚΟΙ ΚΑΙ ΣΥΛΛΟΓΙΚΗ ΔΡΑΣΗ, 1941-44: ΣΥΓΚΡΟΤΗΣΗ, ΛΟΓΟΣ, ΠΡΑΚΤΙΚΕΣ\nΥπ. Δρ. Παντείου Παν/μίου\nΟι εκπαιδευτικοί στην κατοχή 1941-1944, ανέπτυξαν οργανωμένη συλλογική δράση στα πλαίσια ευρύτερων οργανώσεων. Η επισιτιστική κρίση, ο πληθωρισμός, η δυσλειτουργία του εκπαιδευτικού-σχολικού συστήματος, η δημιουργία του αντιστασιακού κινήματος, αποτελούν τις προϋποθέσεις, τους αντικειμενικούς όρους στους οποίους στηρίχτηκε η οργανωμένη δράση. Στην ύπαιθρο δάσκαλοι και καθηγητές συμμετέχουν «προνομιακά» σε σχέση με άλλες επαγγελματικές κατηγορίες στην Εθνική Αντίσταση. Η συμμετοχή προκύπτει σαν απόρροια του ρόλου τους και της ιδιαίτερης σχέσης των δασκάλων με τις αγροτικές κοινωνίες από το μεσοπόλεμο. Στις πόλεις, όπου υπάρχει υπερσυγκέντρωση εκπαιδευτικών λόγω της ανάπτυξης μηχανισμών διανομής προϊόντων και των συσσιτίων, ιδρύουν με τους άλλους δημοσίους υπαλλήλους την Κεντρική Πανυπαλληλική Επιτροπή (ΚΠΕ). Μέχρι την Άνοιξη του 1943 αποτελεί την μόνη και ενιαία οργάνωση δ.υ. και σημειώνει μια σειρά από κινητοποιήσεις για την καλυτέρευση των όρων διαβίωσης των δ.υ. Από την Άνοιξη του 1943, εκφράζει δημόσια την υποστήριξη στις αριστερές αντιστασιακές δυνάμεις γεγονός που ακολουθείται από παραταξιακή διάσπαση και σταμάτημα των κινητοποιήσεων. Από το φθινόπωρο του 1943, οργανώνονται στην ύπαιθρο σύλλογοι δασκάλων και μικτοί σύλλογοι δασκάλων και καθηγητών στην προοπτική της απελευθέρωσης. Τα Δεκεμβριανά και οι μετέπειτα πολιτικές εξελίξεις θα σταματήσουν αυτές τις δραστηριότητες. Η κατοχική δράση θα ποινικοποιηθεί από το μετακατοχικό κράτος με σημαντικές συνέπειες σε ατομικό και συλλογικό επίπεδο.\nDuring the Occupation (1941-1944), the organized collective action of Greek teachers developed within broader institutional configurations. The material preconditions and the objective basis of teachers’ action has to be sought to a series of interrelated factors including the food crisis, the galloping inflation, the dysfunctionalities of the education system and the emergence of a resistance movement. In rural Greece, primary and secondary school teachers were proportionately over-represented, in relation to other professional groups, to the national resistance movement. This result from their role and particular relation they had developed with the rural communities since the interwar era. In the urban centers, where the over-concentration of teachers has to be attributed to the development of an extended network of aid distribution including messes and clothing, they established, along with other civil servants, the Central Committee of Civil Servants (CCCS). Up until the spring of 1943, CCCS, the only and unitary civil servants association, mobilized its members to improve their living conditions. In spring 1943, the CCCS’s publicly expressed support to the left fraction of the national resistance movement led to a schism, which effectively put an end to the civil servants’ mobilization. In autumn 1943 and in anticipation of the liberation, primary and secondary school teachers, particularly in the rural areas, founded both sectoral and cross-sectoral organizations. The December events and the consequent political developments terminated all forms of mobilization while the criminalization of political action during the Occupation by the post-occupation state (1944-1948) had severe repercussions for teachers both at the individual and collective level.\nΗ περίοδος με την οποία ασχολείται η ανακοίνωση έχει ιδιαίτερα χαρακτηριστικά τα οποία είναι σε μεγάλο βαθμό γνωστά.. Θα γίνει όμως σε αδρές γραμμές μικρή αναφορά στα στοιχεία που αποτελούν τις προϋποθέσεις για τη δημιουργία οργανωμένης συλλογικής δράσης των εκπαιδευτικών ανδρών και γυναικών (στο εξής οι αναφορές σε εκπαιδευτικούς, δασκάλους και καθηγητές, αφορούν και τα δυο φύλλα παρότι συμβατικά χρησιμοποιείται αρσενικό γένος).\nΑπό την άνοιξη του 1941 αμέσως μετά τη συνθηκολόγηση και την αρχή της κατοχικής περιόδου, άρχισαν να παρουσιάζονται ελλείψεις βασικών αγαθών και να αρχίζει σιγά σιγά να εμφανίζεται πληθωριστική τάση. Οι ανταλλαγές σε είδος υποκαθιστούν την εγχρήματη οικονομία και οι μισθοί χάνουν την αξία τους. Οι δημόσιοι υπάλληλοι και όσοι έχουν προσόδους από μισθούς είναι οι πρώτοι που δέχονται τις επιπτώσεις της νέας οικονομικής κατάστασης (Θωμαδάκης, 1984). «Κάθε προσπάθεια κατανόησης των όρων επιβίωσης των ανθρώπων με άξονα τις αμοιβές και το τρέχον κόστος των προϊόντων, θα βρισκόταν, στην πρώτη κιόλας στροφή, σε αδιέξοδο», εκτιμά ο Γιώργος Μαργαρίτης (1993: 142). Υπάρχουν αναφορές για θανάτους από πείνα δασκάλων και καθηγητών κατά την επισιτιστική κρίση του 41-42 και για δημοσίους υπαλλήλους που πουλάνε τις οδοντοστοιχίες τους για να επιζήσουν (Υπαλληλική, τχ. 1, 7.10.1942). Η αδυναμία των κατοχικών κυβερνήσεων να ελέγξουν το σύστημα παραγωγής και να συντηρήσουν τους υπαλλήλους σε συνδυασμό με την απαξίωσή τους ως δοσίλογες και προδοτικές, οδηγεί σε διάσταση υπαλλήλους και κράτος και σε μεγάλο βαθμό την απονομιμοποίησή του (Μαργαρίτης, 1993).\nΗ κατάρρευση των κρατικών μηχανισμών δεν αφορούσε μόνο την οικονομία. Η στοιχειώδης και μέση εκπαίδευση από την κήρυξη του ελληνοϊταλικού πολέμου και σε όλη τη διάρκεια της κατοχής δυσλειτουργούσε. Οι επιθεωρητές ασκούσαν διοικητικό έργο «εν όψει των περιστάσεων και των δυνατοτήτων» και κυρίως με "βάση ανθρωπιστικούς λόγους" όπως αναφέρει η Γενική Έκθεσις επιθεωρητή του 1943 (Αρχείο Ματθαιάσσου). «Μισά κι ανέσωτα» γίνονται τα μαθήματα αναφέρεται σε νεανική εφημερίδα του Βόλου (Κολλιού, 1985: 835). Σε περιοχές του Πειραιά μετά την κατοχή επιθεωρητής διαπιστώνει πως στις πρώτες τάξεις υπάρχει σοδειά τεσσάρων ετών (Μιχαλόπουλος, 1945). Στα χωριά της υπαίθρου τα δημοτικά σχολεία παραμένουν κλειστά σχεδόν σε όλη την περίοδο. Στα σχολεία που λειτουργούν, περικόπτονται οι ώρες διδασκαλίας και η διάρκεια του σχολικού έτους περιορίζεται μέχρι και τέσσερις μήνες. Ταυτόχρονα δίνεται το δικαίωμα της κατ’ οίκον διδασκαλίας, φροντιστηριακών μαθημάτων, και η απόκτηση απολυτηρίου με εξετάσεις (Αρχείο Ματθαιάσσου, Γενικές εκθέσεις 1941-1945. Νούτσος, 2004. Δημαράς, 1988, ν΄- να΄. Παιδεία τχ. 57-58). Η απαξιωτική έκφραση «κατοχικό απολυτήριο», μέχρι και σήμερα αποτυπώνει την εκπαιδευτική πραγματικότητα της εποχής.\nΗ δυσλειτουργία εκφράζονταν με συγκεκριμένες δυσκολίες και προβλήματα. Η επίταξη των σχολικών κτιρίων από τις αρχές κατοχής, η λειτουργία λαϊκών συσσιτίων του Ερυθρού Σταυρού, η έλλειψη καυσίμων τους θερινούς μήνες, δημιουργούσαν δυσκολίες όσο αφορά την υποδομή. Εξαιτίας των προβλημάτων αυτών, μαθήματα γίνονται σε νάρθηκες εκκλησιών, σε νοικιασμένα κτίρια, ακόμα και στην ύπαιθρο (Ματθαιάσσος, Γενικές εκθέσεις 1941-1945). Και στο ανθρώπινο δυναμικό όμως υπάρχουν προβλήματα. Στην ύπαιθρο, εξαιτίας της απασχόλησης στις αυξημένες οικογενειακές γεωργικές εργασίες και της χαλάρωσης των μέτρων για υποχρεωτική παρακολούθηση, η προσέλευση είναι σημαντικά μειωμένη στις περιπτώσεις που τα σχολεία λειτουργούν. Γενικευμένη είναι η ανησυχία για την αυξανόμενη παιδική αλητεία εξαιτίας της αποχής από τη σχολική διαδικασία και από τις πολιτικοκοινωνικές επιδράσεις της δεκαετίας του 1940-1950. Η συζήτηση και οι ηθικοπλαστικές δράσεις για την επαναφορά των μαθητών θα ενταθούν στην επόμενη δεκαετία από το σχολείο και από εξωσχολικούς φορείς. Εκτός από τους μαθητές και οι εκπαιδευτικοί εξαιτίας των δυσμενών συνθηκών επιβίωσης, μετακινούνται από τις θέσεις εργασίας τους στους τόπους καταγωγής τους ή στις πόλεις όπου υπάρχουν συσσίτια και μηχανισμοί διανομής προϊόντων. Το Σεπτέμβρη του 1941, τα σχολεία της υπαίθρου δεν έχουν δασκάλους ενώ «εις τας Αθήνας συνεκεντρώθησαν πολλοί δημοδιδάσκαλοι, πάρα πολλοί» παρατηρεί με ανησυχία το περιοδικό «Ερμής» (τχ. 738). Παρά τις αυστηρές εγκυκλίους του κατοχικού υπουργού Παιδείας Λογοθετόπουλου για απαγόρευση των αποσπάσεων τον Αύγουστο του 1941, ένα χρόνο αργότερα όπως ο ίδιος παραδέχεται, «έγιναν αποσπάσεις εκπαιδευτικών εις ευρείαν κλίμακα παρά το συμφέρον της υπηρεσίας προς εξυπηρέτησιν των επισιτιστικών αναγκών τούτων». (Ερμής, τχ. 755).\nΕκτός από την κατάρρευση και απονομιμοποίηση του κράτους και τις συνέπειες στην εκπαίδευση και την εργασιακή κατάσταση των εκπαιδευτικών, σημαντικός παράγοντας για την κατανόηση της περιόδου είναι η δημιουργία αντιστασιακού κινήματος. Η ίδρυση του ΕΑΜ το Σεπτέμβρη του 1941, αποτελεί γεγονός μείζονος σημασίας απαραίτητο για την δημιουργία και την εξέλιξη των οργανωμένων δυνάμεων στις αστικές περιοχές. (Richter, 1975: 222. Woodhouse, 1974)\nΣ’ αυτές τις αντικειμενικές συνθήκες θα δούμε πως εκδηλώνεται η οργανωμένη συλλογική δράση των εκπαιδευτικών.\nΕπιλέχτηκε ο όρος οργανωμένη συλλογική δράση αντί του συνδικαλισμού για δυο λόγους. Ο πρώτος είναι η έλλειψη θεσμικού πλαισίου καθώς οι συνδικαλιστικές οργανώσεις ήταν απαγορευμένες από το 1936 επομένως στην κατοχή ήταν παράνομες. Ο δεύτερος και σημαντικότερος είναι πως οι εκπαιδευτικοί συμμετείχαν σε ευρύτερα σχήματα και μορφώματα που ξεπερνούσαν τις κλαδικές τους οργανώσεις. Στη συγκυρία αυτή άλλωστε, ο λόγος και η δράση τους ξεπερνούσαν τα επαγγελματικά ζητήματα και αφορούσαν γενικότερες απελευθερωτικές και πολιτικές επιδιώξεις.\nΓια την εξέταση του θέματος θα γίνει διάκριση μεταξύ Αθήνας - αστικών κέντρων και ορεινής Ελλάδας. Στην Αθήνα και στις μεγάλες πόλεις, η παρουσία της κυβέρνησης, ανώτερων διοικητικών αρχών και η δύναμη των αρχών κατοχής ορίζουν το πλαίσιο. Στην ορεινή Ελλάδα εξαιτίας της κατάρρευσης του συγκοινωνιακού δικτύου στην αρχή, και στη συνέχεια με την ανάπτυξη του αντάρτικου, οι δοσίλογες κυβερνήσεις της Αθήνας είχαν μικρή ως καμία πρόσβαση. Εκεί αναπτύχθηκαν ανεξάρτητες πολιτικοοικονομικές λειτουργίες και θεσμοί και το ένοπλο αντάρτικο. Προκύπτει πως οι εκπαιδευτικοί συμμετέχουν «προνομιακά» και πρωτοστατούν σε σχέση με άλλες επαγγελματικές κατηγορίες σ’ αυτές τις διαδικασίες. Μετά το 1980, πλήθος μαρτυριών και απομνημονευμάτων εκδίδονται από εκπαιδευτικούς για την συμμετοχή τους στην εθνική αντίσταση κυρίως στην επαρχία. Χαρακτηριστικά δείγματα τα βιβλία «Βασιλική Δρυς» (Αλεξίου, 1983), «Εκπαιδευτικοί και Εθνική Αντίσταση» (Κατσαντώνης, 1984), «Οι εκπαιδευτικοί στην Εθνική Αντίσταση» (Γκόντζος & Αναστασάκος, 1985) όπου βρίσκουμε εκτενείς καταλόγους αντιστασιακών εκπαιδευτικών και συγκεκριμένες δράσεις. Επίσης υπάρχουν πολλές αυτοβιογραφικές και βιογραφικές εκδόσεις ενδεικτικές είναι «…Θυμάται» (Φυλακτός, 1988), «Άλωνα, Φλώρινα» (Κούφης, 1990), «Ωρίων Γιάννης Μιχαλόπουλος» (Μουτούλας, 1999). Στο περιοδικό «Εθνική Αντίσταση. Επίσημα κείμενα – αναμνήσεις –χρονικά – στοιχεία» επίσης βρίσκουμε πολλά κείμενα εκπαιδευτικών. Η χρονική διαμεσολάβηση, η προσωπική εμπλοκή, η συγκεκριμένη έκβαση των πολιτικών πραγμάτων μετά την κατοχή, μας αναγκάζουν να είμαστε προσεκτικοί στην προσέγγισή τους όσον αφορά τα ιστορικά γεγονότα αυτά καθ’ αυτά και ακόμα περισσότερο τις ερμηνείες και τις εκτιμήσεις στις οποίες προβαίνουν οι συγγραφείς τους. Για παράδειγμα υπάρχουν αναφορές για λειτουργία σχολείων, νηπιαγωγείων και παιδικών σταθμών κυρίως στη Ρούμελη από το 1942 με ευθύνη εκπαιδευτικών και σχολικών επιτροπών που συστάθηκαν στα πλαίσια κωδίκων τοπικής αυτοδιοίκησης (Ζωίδης, 1991). Η αποδοχή μιας τέτοιας κατάστασης, θα έφερνε νέα δεδομένα και θα ανέτρεπε σε κάποιο βαθμό την ως τώρα εικόνα για την κατάσταση στην ύπαιθρο κατά την πρώτη περίοδο της κατοχής. Θεωρώντας πως οι συνθήκες δεν ευνοούσαν τέτοιες πρακτικές ή αν συνέβησαν πρέπει να ήταν περιορισμένες πιστεύουμε πως η περαιτέρω έρευνα κυρίως η τοπική ιστορία είναι απαραίτητη για να στηριχτεί κάτι τέτοιο. Ανάλογη είναι και αναφορά για την ίδρυση της Διδασκαλικής Ομοσπονδίας την ίδια περίοδο στην Ευρυτανία (Μπάρτζης, 1987). Η αρχειακή έρευνα έχει δείξει πως η κίνηση για επανασύσταση της Ομοσπονδίας έγινε ένα χρόνο αργότερα στα τέλη του 1943 κάτω από εντελώς διαφορετικές συνθήκες. Αυτό που ωστόσο μπορούμε να θεωρήσουμε ασφαλές, είναι η υπεραντιπροσώπευση των εκπαιδευτικών στην εθνική αντίσταση χωρίς να αναφερθούμε σε λεπτομέρειες καθώς στο θέμα υπάρχει πλούσια βιβλιογραφία. Μικρή ξεχωριστή αναφορά πρέπει να γίνει στη στάση των επιθεωρητών οι οποίοι οι οποίοι είναι οι παράγοντες της διοίκησης της εκπαίδευσης σε τοπικό επίπεδο. Υπήρχαν επίσης επιθεωρητές που κατηγορήθηκαν για συνεργασία με τις δοσίλογες κυβερνήσεις και τις αρχές κατοχής (Διδασκαλικό Βήμα, 1.12.1944) . Από την άλλη πλευρά, επιθεωρητές διώχτηκαν ή κλήθηκαν σε απολογίες για στήριξη ή ανοχή προς τους εκπαιδευτικούς που συμμετείχαν ποικιλότροπα στην Εθνική Αντίσταση ακόμα και για άμεση προσωπική εμπλοκή (Παπακωνσταντίνου, 1995). Ωστόσο χρειάζεται περαιτέρω και έρευνα για να καταλήξουμε σε κάποια συμπεράσματα για το πως κινήθηκε το σώμα των επιθεωρητών στην κατοχή.\nΜπορεί όμως η συμμετοχή στην αντίσταση να θεωρείται μέρος της ιστορίας του κινήματος των εκπαιδευτικών;\nΓια να απαντήσουμε, θα δούμε τα αποτελέσματα και τις επιπτώσεις από αυτή τη συμμετοχή. Οι δάσκαλοι και οι καθηγητές χαρακτηρίζονται συνολικά σαν κλάδοι επικίνδυνοι στη μετακατοχική περίοδο και υφίστανται «προνομιακά» σε σχέση με τα άλλα επαγγέλματα τις συνέπειες των διώξεων και των μεταπολεμικών αυταρχικών νόμων με βάση τη στάση τους στην κατοχή. Χαρακτηριστικές είναι οι τοποθετήσεις βουλευτών το 1946: «Πλείστα παραδείγματα μας πείθουν ιδίως εις τον Διδασκαλικόν κλάδον όπου ούτοι διαστρέφουν τας συνειδήσεις των παιδιών» και «Επί της εκκαθαρίσεως των εκπαιδευτικών εάν μεν μείνουν πιστοί εις τας πεποιθήσεις των θα διδάξουν αντιπατριωτικά, εάν δε συμμορφωθούν προς τας οδηγίας του κράτους θα διδάξουν αντίθετα προς ότι πιστεύουν θα είναι κακοί διδάσκαλοι διότι ουδείς ημπορεί να εμπνεύση εις άλλους ό,τι ο ίδιος δεν πιστεύει» (Εφημερίς Συζητήσεων της Βουλής 16.8.1946). Οι ίδιες οι συνδικαλιστικές οργανώσεις των εκπαιδευτικών μετά την απελευθέρωση, αναλαμβάνουν σοβαρό αγώνα για την «εθνικόφρονη αναβάπτιση» των κλάδων και τη διαγραφή από την ιστορία των οργανώσεων της κατοχικής παρεκτροπής. Στο Διδασκαλικό Βήμα διαβάζουμε το 1947: «Θα δυνηθή ο Κλάδος να διαφωτίση την Κοινήν και Επίσημον γνώμην όχι μόνον επί των ζητημάτων του, αλλά και επί την προσήλωσίν του εις τα Εθνικά Ιδεώδη, αποκαθιστών ούτω την υπόληψίν του, την οποίαν πολλοί διεμφισβήτησαν εσχάτως εκ της συμμετοχής ελαχίστων εξωμοτών ασκησάντων το επάγγελμα του διδασκάλου εις τον κατά της Πατρίδος ανταρτικόν αγώνα» (Διδασκαλικόν Βήμα, τχ. 50). Και η επανιδρυθείσα το 1949 Ομοσπονδία Λειτουργών Μέσης Εκπαιδεύσεως (ΟΛΜΕ) θεωρεί την οργάνωση «σιγήσασα επί δεκαπενταετίαν» (Δελτίον ΟΛΜΕ, τχ. 94). Η περίοδος από το 1936 ως το 1946 θεωρείται ενιαία και σβησμένη από την ιστορία των συνδικαλιστικών οργανώσεων.\nΤο ουσιαστικότερο όμως επιχείρημα που συνηγορεί στο να θεωρήσουμε τη δράση αυτή μέρος της ιστορίας των εκπαιδευτικών, είναι πως η ένταξη και η συμμετοχή στους αντιστασιακούς θεσμούς δεν γίνεται τυχαία ούτε είναι ατομική επιλογή αλλά αποτέλεσμα του επαγγέλματος και του ρόλου τους. Ο Άγγελος Ελεφάντης που εκτιμά πως το 32% των καπεταναίων του ΕΛΑΣ ήταν δάσκαλοι (Ελεφάντης, 2004), αποδίδει τους λόγους ένταξης στη ριζοσπαστικοποίηση και την ιδεολογική αφύπνιση του κλάδου εξαιτίας παραγόντων που είχαν σχέση με τις επαγγελματικές συνθήκες και την γλωσσοεκπαιδευτική μεταρρύθμιση (Ελεφάντης, 1979). Στις ίδιες αιτίες και στην ίδια περίοδο του μεσοπολέμου, ανιχνεύουν και οι μετακατοχικές κυβερνήσεις και εκπαιδευτικοί παράγοντες, την παρέλκυση των εκπαιδευτικών. Η εικόνα που έχουν οι ίδιοι οι δάσκαλοι για το ρόλο τους συνηγορεί σ’ αυτό και αποτυπώνεται σε ένα απόσπασμα του Διδασκαλικού Βήματος το 1943: «Οργανωμένος πρώτα ο ίδιος ο δάσκαλος θα φροντίσει να οργανώσει και όλο τον ελληνικό λαό. Αυτουνού δουλειά είναι. Αυτός είναι ο φυσικός ηγέτης του, αυτόν θα ακολουθήση ο λαός. Δεν πρέπει να προδώσει την εμπιστοσύνη που του έχει ο λαός» (Διδασκαλικό Βήμα, τχ. 4, 10.6.1943).\nΕκτός από την συμμετοχή σε ευρύτερες πολιτικοκοινωνικές οργανώσεις, η περίοδος έχει και παιδαγωγική διάσταση όπως προκύπτει από το πρόγραμμα της ΠΕΕΑ, την Διδασκαλική Συνδιάσκεψη τον Ιούλιο του 1944 στην Ευρυτανία, τη λειτουργία παιδαγωγικών φροντιστηρίων, την έκδοση αναγνωστικών (Εθνική Αντίσταση, 1963: 4-6. Σακελλαρίου, 1984) Στα εκπαιδευτικά θέματα δεν θα επεκταθούμε γιατί αφενός θεωρούνται αρκετά γνωστά και γιατί δεν είναι το κεντρικό θέμα της παρούσας ανακοίνωσης. Άλλωστε, τα περισσότερα έμειναν σε επίπεδο προθέσεων ή εφαρμόστηκαν για μικρή χρονική περίοδο εξαιτίας των μεταδεκεμβριανών εξελίξεων.\nΕνώ όμως έχουν καταγραφεί οι κινήσεις των εκπαιδευτικών στην ύπαιθρο, λιγότερο γνωστή είναι η δράση τους στα αστικά κέντρα και κυρίως στην Αθήνα όπου είχε συγκεντρωθεί μεγάλος αριθμός εκπαιδευτικών λόγω της εφαρμογής μηχανισμών διανομής. Και στις πόλεις, οι εκπαιδευτικοί συμμετείχαν οργανωμένοι σε ευρύτερα οργανωτικά σχήματα.\nΣτα τέλη του 1941 ιδρύθηκε η Κεντρική Πανυπαλληλική Επιτροπή (ΚΠΕ) η συνδικαλιστική οργάνωση των δημοσίων υπαλλήλων η οποία από το φθινόπωρο του 1942 είναι μέλος του συνασπισμού κομμάτων και οργανώσεων του ΕΑΜ (Ρούσος 1988). Οι απόψεις για την ημερομηνία ίδρυσης της ΚΠΕ διαφέρουν. Άλλοι την τοποθετούν τον Απρίλη του 1942 κατά την πρώτη απεργία και άλλοι από το Νοέμβρη του 1941 όταν εκδόθηκε παράνομα η «Υπαλληλική». Οι διάφοροι κλάδοι του δημοσίου και οι εκπαιδευτικοί αντιπροσωπεύονταν σ’ αυτή με κλαδική επιτροπή. Η ΚΠΕ οργανώνει και καθοδηγεί τις κινητοποιήσεις και απεργίες δημοσίων υπαλλήλων. Διακρίνουμε δύο περιόδους στη δράση και το λόγο της οργάνωσης. Η πρώτη μέχρι την Άνοιξη του 1943 και η δεύτερη μέχρι την απελευθέρωση. Στην πρώτη περίοδο, γίνονται δυο μεγάλες απεργιακές κινητοποιήσεις τον Απρίλιο και τον Σεπτέμβρη του 1942. Η πρώτη γίνεται μόνο από τους δημοσίους υπαλλήλους, θεωρείται «μισοοργανωμένη», περισσότερο σαν ξέσπασμα εξαιτίας της απόλυτης ένδειας και εξάντλησης. Η δεύτερη παίρνει τη μορφή γενικής απεργίας και είναι καλύτερα οργανωμένη. Και οι δυο απεργίες όμως γίνονται όταν φαίνεται κάποια διέξοδος στην επισιτιστική κρίση αμέσως μετά την έλευση βοήθειας (Μαργαρίτης, 1993). Μπορούμε να υποθέσουμε λοιπόν πως δεν ήταν ούτε ανοργάνωτες ούτε μόνο αποτέλεσμα της απελπιστικής κατάστασης. Φαίνεται πως υπήρχε σχεδιασμός ως προς το χρόνο και στόχος η συμμετοχή των υπαλλήλων στον έλεγχο και τη διανομή της βοήθειας. Ενδιαφέρουσα και αποκαλυπτική όσο αφορά την στάση του ΚΚΕ για το ρόλο των δημοσίων υπαλλήλων είναι η ανακοίνωση του Πολιτικού Γραφείου κατά την πρώτη κινητοποίηση. Παρά την συμμετοχή στα ηγετικά στελέχη της ΚΠΕ μελών του κομμουνιστικού κόμματος, (Μπαρτζιώτας, 1984. Ρούσος, 1988) δεν αναφέρει την ύπαρξη της ΚΠΕ και θεωρεί πως χρειάζεται «η ανάπτυξη του Εθνικού Εργατικού Απελευθερωτικού Μετώπου [ΕΕΑΜ ή όπως ήταν γνωστό Εργατικό ΕΑΜ] στο ύψος του πραγματικού οργανωτή και καθοδηγητή της πάλης της εργατικής τάξης» (ΚΚΕ, 1981). Στις κινητοποιήσεις οι δοσίλογες κυβερνήσεις αντιδρούν με δυο τρόπους. Με λήψη ακραία τρομοκρατικά μέτρων (Ν.Δ. 1240/1942 ΦΕΚ 88Α/17.4.1942) αλλά σε μεγάλο βαθμό ανεφάρμοστα και με σύσταση επιτροπής ανωτάτων δημοσίων υπαλλήλων οι οποία θα διαχειρίζεται τα θέματα και θα συνομιλεί με την κυβέρνηση (Ελεύθερον Βήμα, 21.4.42). Η επιτροπή αυτή δεν έχει καμία αποδοχή στους δημοσίους υπαλλήλους καθώς είναι απολύτως ταυτισμένη με την κυβέρνηση και τις αρχές κατοχής. Για την ιεραρχία των δημοσίων υπαλλήλων πρέπει να αναφερθεί πως οι διαφορές αυτών που βρίσκονταν στη βάση με αυτούς που ήταν στην κορυφή σήμαιναν εκτός από οικονομικές και κοινωνικές διαφοροποιήσεις. Οι ανώτατοι δημόσιοι υπάλληλοι ήταν ταυτισμένοι σε μεγάλο βαθμό με το κράτος κάτι που δεν συνέβαινε στους χαμηλόβαθμους δημοσίους υπαλλήλους (Αβδελά, 1990. Αθανασιάδης, 1999).Οι δάσκαλοι ανήκουν στους κατώτερους και ανώτερους ανάλογα με την εξέλιξη. Οι καθηγητές στους ανώτερους και οι γυμνασιάρχες στους ανώτατους. Από τα μέτρα που παίρνουν οι κυβερνήσεις για να αμβλύνουν τις συγκρούσεις και να προσεταιριστούν τους κατωτέρους δ.υ., είναι η αναβάθμιση μεγάλου αριθμού δασκάλων και άλλων χαμηλόβαθμων υπαλλήλων (Ν.Δ. 1440/1942 και Ν. 1869/1944).\nΣτην πρώτη αυτή περίοδο, στο επίκεντρο των αιτημάτων είναι οι συνεταιρισμοί. Στόχος είναι να δίνεται η βοήθεια στους συνεταιρισμούς και να διατίθεται από αυτούς (Υπαλληλική, τχ. 10 και τχ. 18). Ο ρόλος των συνεταιρισμών είναι ιδιαίτερα σημαντικός, η προϋπόθεση και η βάση στην οποία στηρίχτηκε η παραπέρα οργάνωση. «Η άνθηση των καταναλωτικών συνεταιρισμών είχε μια τουλάχιστον ισάξια σημασία για την οργάνωση της αντίστασης με την υποκειμενική απόφαση για ίδρυση του ΕΑΜ» κατά τον Γιώργο Μαργαρίτη (1993). Παρόλο τον κίνδυνο να συγκεντρώσουν εξουσία και να γίνουν εστίες οργανωμένης δράσης, η κυβέρνηση λόγω αδυναμίας να εξασφαλίσει προϊόντα, τους ανέχεται και τους νομιμοποιεί στην πράξη. Αργότερα, την άνοιξη του 1943, όταν η επισιτιστική βοήθεια απομακρύνει τον κίνδυνο μιας νέας κρίσης, ο έλεγχος της βοήθειας, είναι το διακύβευμα και το πεδίο σύγκρουσης μεταξύ των διοικήσεων των συνεταιρισμών και της κυβέρνησης Ράλλη (Υπαλληλική τχ. 13).\nΤην πρώτη περίοδο, η συσπείρωση στις οργανώσεις και η συμμετοχή στις απεργίες έχουν βάση επισιτιστικούς λόγους και η ΚΠΕ ευρεία αποδοχή καθώς είναι η μόνη οργάνωση των δημοσίων υπαλλήλων με πετυχημένη και ισχυρή παρουσία. Από το Μάρτιο του 1943, η ΚΠΕ εκδηλώνει καθαρά πολιτικό λόγο και συνδέει τους αγώνες των δ.υ. με την απελευθερωτική διάσταση και συγκεκριμένη πολιτική στράτευση. «Το Εθνικόν Απελευθερωτικόν Μέτωπον (ΕΑΜ) η Φιλική Εταιρεία της γενιάς μας … Ο Ελληνικός Λαικός Απελευθερωτικός Στρατός (ΕΛΑΣ) – οι σύγχρονοι αρματωλοί και κλέφτες…» (Υπαλληλική τχ. 9). Σύμφωνα με εκτιμήσεις ιστορικών αρκετά καθυστερημένα από τις πρώτες κινητοποιήσεις των δημοσίων υπαλλήλων, «το Φεβρουάριο του 1943, το ΕΑΜ μετέβαλε μια σειρά οικονομικών απεργιών σε πολιτική δράση εναντίον της γερμανικής κατοχής» (Χόνδρος, 1984). Εδώ αρχίζει να διαφαίνεται και η εσωτερική διάσπαση του μετώπου των δημοσίων υπαλλήλων. Εμφανίζεται ο ΕΔΕΣ δημοσίων υπαλλήλων από το καλοκαίρι του 1943 και προβαίνει στην ίδρυση της ΣΔΥΕ, της προπολεμικής οργάνωσης (Ελεύθερος Δημόσιος Υπάλληλος, τχ. 1). Ενώ ως τώρα η διάσταση ήταν οριζόντια μεταξύ ανωτάτων και των υπολοίπων, τώρα εμφανίζεται παραταξιακή διαίρεση. Η εποχή είναι διαφορετική. Η κυβέρνηση Ράλλη έχει οργανώσει τάγματα ασφαλείας που φρουρούν τις εισόδους των υπηρεσιών, στις εξαγγελίες για απεργίες απαντά με λοκ άουτ συλλήψεις και εκτελέσεις ακόμα και στους χώρους εργασίας (Υπαλληλική τχ. 30). Οι εκτελέσεις των Παπαχριστοφόρου, μέλους της ΚΠΕ και του Παναγή Δημητράτου μέλος της εκτελεστικής επιτροπής των δασκάλων σημαντικό στέλεχος της μεσοπολεμικής Διδασκαλικής Ομοσπονδίας και με ευρύτερη πολιτική ακτινοβολία είχαν ισχυρό αντίκτυπο και είναι ενδεικτικές της τρομοκρατίας που εξαπολύθηκε προς στους δημοσίους υπαλλήλους (Διδασκαλικό Βήμα, 1.12.44).\nΑπό το φθινόπωρο του 1943 οι απεργίες σταματούν στην Αθήνα. Έντονες είναι οι αντιπαραθέσεις μεταξύ των παρατάξεων με απειλές για τιμωρία που μετατίθεται στην επερχόμενη μετακατοχική κατάσταση. Ο ρόλος του ΕΔΕΣ και της ΣΔΥΕ – η οποία δεν είχε κάποια παρουσία στη συνέχεια –, σύμφωνα με την ΚΠΕ είναι προδοτικός και διασπαστικός. Κατηγορούνται για κατάδοση υπαλλήλων στις αρχές και δοσιλογισμό (Υπαλληλική τχ. 32). Εκτός από την ΚΠΕ, και φιλικοί προς τον ΕΔΕΣ παράγοντες φαίνεται να είναι επιφυλακτικοί για την αστική εκδοχή του. Ο Woodhouse χαρακτηριστικά αναφέρει: «Ο ΕΔΕΣ διατηρούσε πάντα δεσμούς με έναν κύκλο από ανυπόληπτα πρόσωπα στην Αθήνα, που προερχόταν κυρίως από το τυχοδιωκτικό παρελθόν του Ζέρβα. Αυτός ο κύκλος άρχισε να συγκεντρώνει ένα ρεύμα οπαδών, που πήγαζε κυρίως από τον ανταγωνισμό προς το ΕΑΜ-ΕΛΑΣ, που είχε πάρει μεγάλη έκταση... Οι τάξεις των ανθρώπων αυτών άρχιζαν από φιλόδοξους καιροσκόπους, όπως ο στρατηγός Γονατάς, και έφθαναν ως αυτούς ακόμα τους ανοιχτούς συνεργάτες του κατακτητή, όπως ο Ταβουλάρης και ο Βουλπιώτης» (Woodhouse, 1974: 122). Εσωτερικές συγκρούσεις παρουσιάζουν στον ΕΔΕΣ δημοσίων υπαλλήλων στελέχη του από τις οποίες φαίνεται να υπερισχύει η συντηρητική πλευρά (Πετμεζάς, 1991: 94). Εκτός από την ποιοτική διάσταση, μειωμένη φαίνεται να είναι και η αριθμητική δύναμη της παράταξης. Σε διακήρυξη του ΕΔΕΣ τον Ιούνιο του 1943, αναφέρεται: Ενώ ο ΕΔΕΣ εθεώρησε σκόπιμον και επιβεβλημένον να μην εκδηλωθεί εις όλην την Ελλάδα… το ΕΑΜ δια των στελεχών του κομμουνιστικού κόμματος και των κομμουνιστικών πυρήνων εις τας συνδικαλιστικάς οργανώσεις των δημοσίων υπαλλήλων εδημιούργει εστίας εις όλην την Ελλάδα…» (Αρχείο Κατοχής ΓΑΚ).\nΓεγονός είναι πως η οργανωμένη δράση των δημοσίων υπαλλήλων ουσιαστικά σταματά το φθινόπωρο του 1943. Εκτός από την αυταρχική και τρομοκρατική τακτική της κυβέρνησης πρέπει να δούμε και τον αντικομμουνισμό που πιθανόν βρίσκει ερείσματα στους δημοσίους υπαλλήλους. «Μετά τα αποκαλυπτήρια για το ρόλο του ΕΑΜ έχουν φύγει απ’ τους κόλπους του. Παλιά 90% των δημοσίων υπαλλήλων…» αναφέρεται σε δελτίο πληροφοριών προς τον Τσουδερό στις 29.1.44. (Αρχείο Τσουδερού). Όλοι οι παράγοντες προφανώς έπαιξαν καθοριστικό ρόλο με σημαντικότερο κατά την εκτίμησή μας την εσωτερική διάσπαση που έγινε το φθινόπωρο.\nΠαραπάνω έγινε παρουσία της οργανωμένης δράσης των δημοσίων υπαλλήλων και όχι ειδικά των εκπαιδευτικών. Όπως προαναφέρθηκε, δεν μπορούμε να εξετάσουμε χωριστά τη δράση των εκπαιδευτικών καθώς οι ίδιοι επέλεξαν την ενιαία οργάνωση σαν πλαίσιο δράσης. Σε προσπάθειες που γίνονται για ικανοποίηση επιμέρους αιτημάτων από μερίδες δασκάλων η κλαδική επιτροπή αντιδρά με αποδοκιμασία θεωρώντας «υποχρέωση να κρατήσουμε αδιάσπαστη τη συνοχή της Οργάνωσης κι ακλόνητη την πειθαρχία σ’ αυτή» (Διδασκαλικό Βήμα, τχ. 4, 10.6.43). Αξίζει να αναφέρουμε πως το συνδικαλιστικό κίνημα των δημοσίων υπαλλήλων δεν εμφανίζεται παρά ελάχιστα στη βιβλιογραφία στην ιστορική του διάσταση (Λιάσκος, 1992), σε αντίθεση με το εργατικό συνδικαλιστικό κίνημα όπου έχουν γίνει σημαντικές εργασίες (Κουκουλές, 1995. Κουκουλές 2000. Αυγουστίδης, 1999).\nΗ συμβολή των εκπαιδευτικών στην ΚΠΕ δεν εξαντλείται στη συμμετοχή. Γνωρίζουμε πως γραμματέας της ΚΠΕ ήταν ο καθηγητής μαθηματικών Κώστας Νικολακόπουλος που αναδείχτηκε σε σύμβολο των κινητοποιήσεων, γνωρίζουμε επίσης πως η αριθμητική δύναμη και η συνοχή των εκπαιδευτικών ήταν ισχυρή. Οι κλάδοι τους είχαν πλούσια συνδικαλιστική δράση, οργανωτικές δυνατότητες και έμπειρα συνδικαλιστικά στελέχη από το μεσοπόλεμο (Αθανασιάδης 1999).\nΚαι ενώ οι δραστηριότητες βρίσκονται σε ύφεση στην Αθήνα, στην ορεινή Ελλάδα από το φθινόπωρο του 1943 και κυρίως μετά την ίδρυση της ΠΕΕΑ, δραστηριοποιούνται ανεξάρτητα οι εκπαιδευτικοί. Γίνονται τοπικά συνέδρια δασκαλικών συλλόγων σε πολλές περιοχές, επανιδρύονται σύλλογοι και τον Ιούλιο του 1944 πραγματοποιείται διδασκαλική συνδιάσκεψη στην Ευρυτανία που αποφασίζει την επανίδρυση της Διδασκαλικής Ομοσπονδίας στο διοικητικό συμβούλιο της οποίας συμμετέχει σαν αντιπρόσωπος και ένας καθηγητής. Στην Πελοπόννησο το Σεπτέμβρη του 1944 πραγματοποιείται συνδιάσκεψη εκπαιδευτικών που αποφασίζει την οργάνωση μικτών οργανώσεων (Διδασκαλικό Βήμα, τχ. 1, 1. 12. 44). Μικτή οργάνωση γίνεται και στη Θεσσαλονίκη (Δελτίον ΕΛΜΕ Θεσσαλονίκης, τχ. 1). Τα σχήματα αυτά όμως δεν εξελίχτηκαν όπως φιλοδοξούσαν. Η αλλαγή του πολιτικού σκηνικού μετά τα Δεκεμβριανά καθόρισε νέες εξελίξεις. Η Διδασκαλική Ομοσπονδία ιδρύθηκε το 1946 και η ΟΛΜΕ το 1949 σε διαφορετικές συνθήκες και με άλλους όρους.\nΜετά την απελευθέρωση οι εκπαιδευτικοί υπέστησαν σε ευρεία έκταση διώξεις (Νούτσος, 2004. Καζαζίδου, 1993. Μαρκάκη, 2001) και όσοι παρέμειναν στην εκπαίδευση ανέπτυξαν διάφορες στρατηγικές προσωπικής επιβίωσης με συνέπειες που ξεπερνούσαν τη σφαίρα του ατομικού. Η κατοχή αποτέλεσε τομή σε σχέση με το προηγούμενο πλαίσιο και έφερε νέες διαιρέσεις στη βάση των εκπαιδευτικών που θα καθορίσουν την μεταπολεμική ταυτότητα και πορεία των συνδικαλιστικών τους οργανώσεων.\nΑρχείο Μ. Ματθαιάσσου, ΕΛΙΑ\nΑρχείο Κατοχής, ΓΑΚ\nΑρχείο Τσουδερού, ΓΑΚ\nΤρεις εγκύκλιοι του Γεν. Επιθεωρητού Στοιχειώδους Εκπαιδεύσεως Μιχ. Π. Μιχαλόπουλου, 1945\nΑδημοσίευτο χειρόγραφο του Παπακωνσταντίνου Λεωνίδα, 1995\nΑδημοσίευτο χειρόγραφο της Καζαζίδου Έλλης, 1993\nΠροφορική μαρτυρία της Σοφίας Μαρκάκη Πόθου, 2001\nΔελτίον ΟΛΜΕ, 1949\nΔελτίον της Ενώσεως Λειτουργών Μέσης Εκπαιδεύσεως Θεσσαλονίκης, 1945\nΔιδασκαλικόν Βήμα, 1943-1950\nΕθνική Αντίσταση, 1963\nΕλεύθερον Βήμα, 1942-1944\nΕλεύθερος Υπάλληλος, 1943\nΕφημερίς Συζητήσεων της Βουλής, 1946-1950\nRichter, H., (1975), 1936-1946: Δυο επαναστάσεις και αντεπαναστάσεις στην Ελλάδα, Αθήνα: Εξάντας.\nWoodhouse, C. M., (1976), Το μήλο της έριδος, Αθήνα: Εξάντας.\nΑβδελά, Ε., (1990), Δημόσιοι Υπάλληλοι γένους θηλυκού, Αθήνα: Ίδρυμα Έρευνας και Παιδείας της Εμπορικής Τράπεζας της Ελλάδος.\nΑθανασιάδης, Θ., (1999), Η Διδασκαλική Ομοσπονδία στο Μεσοπόλεμο, Ιωάννινα (αδημοσίευτη διδ. διατριβή).\nΑυγουστίδης, Α. (1999) Το ελληνικό συνδικαλιστικό κίνημα κατά τη δεκαετία του ’40 και τα περιθώρια της πολιτικής, Αθήνα: Καστανιώτης\nΑλεξίου, Έ., (1983), Βασιλική Δρυς, Αθήνα: Καστανιώτης.\nΓκόντζος, Χ., & Αναστασάκος, Κ., (1985), Οι εκπαιδευτικοί στην Εθνική Αντίσταση, Αθήνα: Δίπτυχο.\nΔημαράς, Αλ., (1988), Η μεταρρύθμιση που δεν έγινε, τ. Β΄, Αθήνα: Ερμής.\nΕλεφάντης, Α., (1979), Η επαγγελία της αδύνατης επανάστασης, ΚΚΕ και αστισμός στον Μεσοπόλεμο, Αθήνα: Θεμέλιο\nΕλεφάντης, Α., (2004), «Μια πρώτη μορφή λαϊκού δικαστηρίου το 1935 στην Κουφάλα Ευρυτανίας», Αρχειοτάξιο, τχ. 6, σελ. 150-155.\nΖωίδης, Γ., (1991), «Η εκπαιδευτική πολιτική και πράξη του ΚΚΕ, του ΕΑΜ και της ΠΕΕΑ στα χρόνια της αντίστασης», Εθνική Αντίσταση, τχ. 75, σελ. 27-34.\nΘωμαδάκης, Σ., (1984), «Μαύρη αγορά, πληθωρισμός και βία στην οικονομία της κατεχόμενης Ελλάδας» στο Η Ελλάδα στη δεκαετία 1940-1950, Αθήνα: Θεμέλιο.\nΚατσαντώνης, Γ., (1984), Οι εκπαιδευτικοί στην Εθνική Αντίσταση, Αθήνα: Καρανάση.\nΚΚΕ, (1981), Επίσημα Κείμενα, τ. 5ος, Αθήνα: Σύγχρονη Εποχή.\nΚολλιού, Ν. (1985), Άγνωστες πτυχές Κατοχής και Αντίστασης 1941-1944, Βόλος.\nΚουκουλές, Γ., (1995), Το ελληνικό συνδικαλιστικό κίνημα και οι ξένες επεμβάσεις (1994-1948), Αθήνα: Οδυσσέας\nΚουκουλές, Γ., (2000), Το εργατικό κίνημα και ο μύθος του Σισύφου (1964-1966), Αθήνα: Οδυσσέας.\nΚούφης, Π., (1990), Άλωνα Φλώρινας, Αθήνα.\nΛιάσκος, Ι., (1992), Η ιστορία του συνδικαλιστικού κινήματος των δημοσίων υπαλλήλων, Αθήνα.\nΜαργαρίτης Γ., (1993), «Η περίοδος της κρίσιμης καμπής 1942-1943», Μνήμων, τχ. 14, σελ. 133-149.\nΜαργαρίτης. Γ., (1993), Από την ήττα στην εξέγερση, Αθήνα: Πολίτης.\nΜουτούλας, Π., (1999), Ωρίων - Γιάννης Μιχαλόπουλος. Με την Αριστερά στον Μεσοπόλεμο, στην Εθνική Αντίσταση στην Μεταπολεμική Ελλάδα, Αθήνα: Θεμέλιο.\nΜπάρτζης, Γ., (1986), «Χρονολογικός πίνακας της ιστορίας του συνδικαλιστικού κινήματος των ελλήνων δασκάλων», Τα Εκπαιδευτικά, τχ. 2, σελ. 119-125.\nΜπαρτζιώτας, Β., (1984), Η Εθνική Αντίσταση στην Αδούλωτη Αθήνα, Αθήνα: Σύγχρονη Εποχή.\nΝούτσος Χ., (2004), Ο δρόμος της καμήλας και το σχολείο, Αθήνα: Βιβλιόραμα.\nΠετμεζάς, Ηρ., (1991), Εθνική Αντίσταση και κοινωνική επανάσταση Ζέρβας και ΕΑΜ, Αθήνα.\nΡούσος, Π., (1988), Η μεγάλη πενταετία 1940-1944, Αθήνα.\nΣακκελαρίου, Χ., (1984), Η παιδεία στην Αντίσταση, Αθήνα: Φιλιππότης.\nΦυλακτός, Δ., (1988), Θυμάται!, χ.τ.ε.\nΧόνδρος, Ι., (1984), «Η Ελληνική αντίσταση 1941-1944» στο Η Ελλάδα στη δεκαετία 1940-1950, Αθήνα: Θεμέλιο.


Σκλάβος: ‘’Η Δόξα φτιάχτηκε για να κάνει πρωταθλητισμό‘’ | BasketA2\nΣκλάβος: ‘’Η Δόξα φτιάχτηκε για να κάνει πρωταθλητισμό‘’\nΒαγγέλη, ήσουν ο παίκτης, ο οποίος ουσιαστικά χάρισε τη νίκη στη Δόξα, με τρίποντο περίπου 1 δευτερόλεπτο πριν το τέλος του αγώνα. Όπως πήγαινε το παιχνίδι, θα μπορούσατε να το είχατε ‘’καθαρίσει’’ νωρίτερα. Τι έγινε και δώσατε το δικαίωμα στον Ηρακλή να μείνει στον αγώνα αλλά και να περάσει μπροστά στο σκορ λίγο πριν τη λήξη;\n‘’Νομίζω ότι στο παιχνίδι με τον Ηρακλή, είχαμε μία πολύ καλή εικόνα για 35 λεπτά. Δυστυχώς όμως, στο τέλος χαλαρώσαμε και δώσαμε το δικαίωμα στον Ηρακλή να διεκδικήσει τη νίκη. Έτσι όπως εξελίχθηκε το παιχνίδι, κέρδισε ο πιο τυχερός. Παρόλα αυτά, είμαστε χαρούμενοι που πήραμε την πρώτη μας νίκη στο πρωτάθλημα και από αυτό το ματς, κρατάμε μόνο τη νίκη‘’\nΠοιες είναι οι δυνατότητες της Δόξας; Θα είναι έκπληξη αν πάρετε το εισιτήριο της ανόδου ή αυτό έχετε βάλει ως στόχο;\n‘’Η αλήθεια είναι, ότι είναι πολύ νωρίς να πούμε ποιες είναι οι δυνατότητες της ομάδας. Έχουμε 8 καινούργιους παίκτες και 4 από πέρυσι. Αυτή τη στιγμή, η ομάδα έχει υλικό, είμαστε πλήρεις και χρειαζόμαστε χρόνο να δέσουμε και να βρούμε την κατάλληλη χημεία. Θα πρέπει να είμαστε συνεπείς κάθε Σάββατο, να δείχνουμε το καλό μας πρόσωπο. Η ομάδα έχει φτιαχτεί για πρωταθλητισμό. Έχουμε ποιότητα αλλά και εμπειρία‘’.\nΤώρα ακολουθεί το παιχνίδι με το Παγκράτι. Θεωρείς ότι έχετε ένα μικρό προβάδισμα για τη νίκη λόγω της έδρας;\n‘’Στο πρωτάθλημα της Α2, για μένα δεν υπάρχουν πλεονεκτήματα όσο αφορά τις έδρες. Γίνονται συχνά εκπλήξεις. Για παράδειγμα, πολλοί πίστευαν, ότι ο Αρκαδικός, θα νικήσει το Λαύριο, όμως έπεσαν έξω. Άρα, δεν μπορούμε να κάνουμε προγνωστικά και να μιλήσουμε για πλεονεκτήματα. Πρέπει οπωσδήποτε να πάρουμε τη νίκη, για να έχει αξία και το διπλό στο Ιβανώφειο. Παράλληλα, θέλουμε να πάρουμε και τη ρεβάνς, για τον πρόσφατο αποκλεισμό στο κύπελλο‘’.\nΤον Δεκέμβριο κλείνεις τα 37 σου χρόνια. Έχεις σκεφτεί πότε θα αποσυρθείς από την ενεργό δράση αλλά και τι θα κάνεις μετά; Θες να παραμείνεις στο χώρο του μπάσκετ;\n‘’Αυτή τη στιγμή, δεν μπαίνω στη διαδικασία για το τι θα κάνω μετά. Έχω διάφορες σκέψεις. Σίγουρα θα θέλω να έχω κάποιο πόστο αλλά αυτή τη στιγμή, απολαμβάνω που παίζω μπάσκετ και όσο είμαι υγιής, θα συνεχίσω να το κάνω‘’.\nBasketA2: Σκλάβος: ‘’Η Δόξα φτιάχτηκε για να κάνει πρωταθλητισμό‘’


25η Μαρτίου: Εορτή (Εθελο-)Δουλείας ή Ελευθερίας;! | τα εΝ οΙΚΟ\nΣήμερα, Τρίτη 26 Μαρτίου, και ο αχός από τις υποκριτικές εκδηλώσεις και τις φιοριτούρες τους χθες δεν έχει καταλαγιάσει ακόμα μέσα μου. Και πώς να συμβεί αυτό όταν για ακόμα μια χρονιά παρακολούθησα την μαθητική παρέλαση των νιάτων του νησιού μας, και ακόμα προσπαθώ να την ξεχάσω. Αν και τα χρόνια κυλούν αδιάκοπα, εγώ νιώθω σαν αιχμάλωτος και τιμωρημένος να ζω αιωνίως την μέρα της Μαρμότας κάθε φορά που αναλογίζομαι τον τρόπο με τον οποίο «γιορτάζουμε» ετησίως την εθνική εορτή της 25ης Μαρτίου. Και βέβαια, η θλίψη και η απογοήτευσή μου γιγαντώνονται μέσα μου κάθε φορά που παρακολουθώ την μαθητική παρέλαση. Κι αυτό, όχι για κανέναν άλλο λόγο, αλλά αποκλειστικώς διότι συμμετέχουν νέοι, παιδιά, μαθητές, νέα μυαλά, νέες ελπίδες, εκκολαπτόμενα «Ελληνόπουλα». Τα Ελληνόπουλα, βεβαίως, είναι τα τελευταία που θα έπρεπε να μεμφθούν για το χάλι και το αλλαλούμ που χαρακτηρίζει κάθε επετειακή εθνική εορτή. Ας δούμε το γιατί…\nΚαταρχάς, η συζήτηση για το αν έπρεπε να γίνονται παρελάσεις, και δή μαθητικές, κατά τον εορτασμό των εθνικών επετειακών εορτών, έχει γίνει ένα επίκαιρο «μοδάτο» θέμα και επιλέγω να το αφήσω κατα μέρος για τους «αρμόδιους» μαϊντανούς των τηλεοπτικών «πάνελ». Όσο κι αν πιστεύω πως πρέπει σοβαρά να επανεξεταστεί η χρησιμότητα και η αξία τέτοιων εκδηλώσεων, ωστόσο, από την στιγμή που πρόκειται για μια θεσμοθετημένη εκδήλωση επετειακής μνήμης, θα ήταν καλό να διεξάγεται και με τον ανάλογο, «σωστό» τρόπο. Πώς, όμως, να έχει κανείς τέτοιες αξιώσεις από μια χώρα και μια κοινωνία πλήρους αναρχίας, ωχαδελφισμού, προχειρότητας και απαξίωσης κάθε τι εθνικού και Ελληνικού;\nΌταν παρακολουθεί κανείς μια μαθητική παρέλαση είναι πολύ εύκολο να κατακρίνει και να «πυροβολεί» αυτόν το θίασο περιφερόμενων πτωμάτων που περνάει μπροστά από τα μάτια του. Συγχωρήστε με, αλλά εκ πρώτης όψεως είναι εξαιρετικά απογοητευτικό θέαμα να βλέπεις νέα παιδιά να «παρελαύνουν» με στήσιμο σώματος που θυμίζει φιγούρα θεάτρου σκιών, με κίνηση νωχελική και ράθυμη που θα ζήλευε ακόμα και ο «βραδύπους», και με διάθεση και όρεξη που προδίδει τη σκέψη «Μάνα, γιατί δεν μ’ άφησες να κοιμηθώ λίγο ακόμα;»! Παρ’ όλα αυτά, οι νέοι τούτοι δεν είναι τίποτ’ άλλο παρά ένα πειραματόζωο, του «Κασσίδη το κεφάλι» μιας κοινωνίας που βρίσκεται εδώ και χρόνια σε πνευματική αφασία και είναι λωβοτομημένη ιστορικά και απομακρυσμένη από τις ρίζες της. Διερωτώμαι, λοιπόν:\nΓιατί αυτά τα παιδιά να παρουσιάζονται στις παρελάσεις με διαφορετικό τρόπο, όταν: Η παρέλαση δεν είναι υποχρεωτική (στην πράξη), δεν συμμετέχει το σύνολο των μαθητών ενός σχολείου, και οι απόντες, των οποίων οι δικαιολογίες θα μπορούσαν να γεμίσουν παπύρους, δεν «τιμωρούνται» ποτέ; Εκπαιδευτικοί (ονόματα μη λέμε…), μωρότεροι των μωρών (με κάθε σεβασμό προς τα μωρά), οκνηρά και βαλτωμένα μηρυκαστικά της κρατικής προπαγάνδας, μεριμνούν μόνο για το πώς θα λουφάρουν και οι ίδιοι και θα την κοπανήσουν για να απολαύσουν ακόμα ένα «τριημεράκι»; Γονείς αδιάφοροι και παντελώς αποκομμένοι από την εκπαιδευτική – παιδαγωγική διαδικασία εξωθούν οι ίδιοι τα τέκνα τους στην αδιαφορία και τη «λούφα»; Σύσσωμη η τοπική κοινωνία αντιμετωπίζει τις εκδηλώσεις της εθνικής επετείου σαν ακόμα ένα πανηγύρι, μια καλή ευκαιρία για να «βάλουμε τα καλά μας και να βγούμε», να «επιδειχτούμε» και να τραβήξουμε φωτογραφίες σαν κινέζοι τουρίστες; Ένα ολόκληρο εκπαιδευτικό σύστημα «σφυρίζει αδιάφορα» για την ουσία των εθνικών επετείων και των μηνυμάτων τους, αποτυγχάνοντας πλήρως να απαντήσει ακόμα και στη στοιχειωδέστερη και δη βασικότερη ερώτηση του «Τί γιορτάζουμε, παιδιά, σήμερα;»!\nΚαι πώς, δηλαδή, να απαντηθεί ένα τέτοιο ερώτημα όταν ένα ολόκληρο Έθνος διατελεί σε Εθνική αφασία και ιστορικό κώμα αιώνες τώρα; Το γεγονός αυτό δεν θα μπορούσε να βρει καλύτερη σημειολογική έκφραση από αυτό που μας επεφύλασσαν τα φετινά τερτίπια του ημερολογίου. Δευτέρα, 25 Μαρτίου, Εθνική Εορτή και Κυριακή, 24 Μαρτίου Κυριακή της Ορθοδοξίας! Αυτό που συμβαίνει την Κυριακή της Ορθοδοξίας στις εκκλησίες του Ελλαδιστάν αποτελεί μια πραγματικότητα πρωτοφανή στα ιστορικά χρονικά, που, αν δεν ήταν γνωστή τοις πάσι, προφανής και αυταπόδεικτη, θα μπορούσε να θεωρηθεί ότι ανήκει στη σφαίρα της φαντασίας. Την ημέρα αυτήν, με διαρκή και απεριορίστως ισχύουσα εντολή της Εκκλησίας της Ελλάδος όλοι οι κληρικοί εξαπολύουν επίσημη ονομαστική επίθεση κατά των Ελλήνων δια μέσω των Επτά Αναθεματισμών. Οι αναθεματισμοί αυτοί περιέχονται στο «Συνοδικόν της Αγίας Ζ’ εν Νικαία Οικουμενικής Συνόδου υπέρ της Ορθοδοξίας» και καταλήγουν όλοι με την φράση «Ανάθεμα Τρίς». Για παράδειγμα, «Τοις τα Ελληνικά διεξιούσι μαθήματα,… ανάθεμα τρις.» (Αναθεματισμός Νο. 2) ή «Τοις δεχομένοις και παραδιδούσι τα μάταια Ελληνικά ρήματα…ανάθεμα τρις» (Αναθεματισμός Νο. 4). Ακόμα και ο Κωστής Στεφανόπουλος από το 2002, όταν ακόμα διατελούσε Πρόεδρος της Δημοκρατίας, είχε κάνει έκκληση να παύσει η απαγγελία των Αναθεματισμών κατά των Ελλήνων κάθε χρόνο κατά την Κυριακή της Ορθοδοξίας στις εκκλησίες της Ελλάδος. Παρ’ όλα αυτά, η απαγγελία των Αναθεματισμών συνεχίζεται ακάθεκτα κάθε τέτοια μέρα και τα πρόβατα του σύγχρονου Ελλαδιστάν εξακολουθούν να συρρέουν αγεληδόν στα εκκλησιαστικά βουστάσια και να υπομένουν μοζοχιστικά αυτόν τον άνευ προηγουμένου και κατ’ εξακολούθηση ψυχολογικό βιασμό. Εις τοσούτον, λοιπόν, έχει περιπέσει το ιστορικότερο έθνος της Γης ώστε μόνο θλίψη γεννά ή έσχατη κατάντια του.\nΑμέσως μετά έρχεται η 25η Μαρτίου να ολοκληρώσει αυτήν την εικόνα της πνευματικής αποχαύνωσης. Να σημειώσω εδώ, ότι ο «Ευαγγελισμός της Θεοτόκου» και η Επανάσταση του 1821, που συνεορτάζονται την 25η Μαρτίου, έχουν κάτι κοινό. Σε γνωστικό επίπεδο έχει «κατορθωθεί» να προωθηθούν στη συνείδηση του μέσου (;) νεοέλληνα ως Ιστορία «γεγονότα» που ανήκουν στη σφαίρα της μυθολογίας. Μπράβο μας! Η «απομυθοποίηση» ολόκληρης της Ιστορίας του 1821 δεν είναι της παρούσης [πόσο μάλλον η ενασχόληση με τα θεολογικά παραληρήματα περί «Ευαγγελισμού» της «Παρθένου»(άκουσον άκουσον!)]. Επειδή, όμως, η Ιστορία «κύκλους κάνει» και σήμερα πάλι φαίνεται πως κάποια άλλη «επανάσταση» χρειάζεται και αντίσταση στους ξένους κατακτητές, ας ρωτήσουμε άλλη μια φορά: Τί πραγματικά συνέβη την 25η Μαρτίου; Τί γιορτάζουμε την 25η Μαρτίου; Τί έγινε την 25η Μαρτίου, βρε παιδιά;\nΚαταρχάς, ας έχουμε υπόψιν ότι στην Οθωμανοκρατούμενη Ελλάδα επαναστάσεις έγιναν πολλές και οι πιο πολλές κατέληξαν σε αποτυχία. Κάποτε, όμως, κάποιοι ευφυείς και φωτισμένοι Έλληνες αποφάσισαν να επιχειρήσουν κάτι διαφορετικό από το να πάρουν τα όπλα. Σκέφτηκαν να αρχίσουν τον Διαφωτισμό και το ξύπνημα ενός λαού, που σύμμαχούς του θα είχε μόνο τους άλλους υπόδουλους λαούς της Βαλκανικής και καμιά από τις άλλες μεγάλες δυνάμεις της εποχής. Έτσι οι Έλληνες λόγιοι, αφού διδάχθηκαν από το πνεύμα του Διαφωτισμού και Ανθρωπισμού, που είχε σαν πηγή του την αρχαία Ελληνική φιλοσοφία, ξεκίνησαν και τον διαφωτισμό των απανταχού Ελλήνων. Στην Παιδεία -ιδιαίτερα ο Αδαμάντιος Κοραής- αποφάσισαν να εναποθέσουν ένα μεγάλο μέρος των ελπίδων τους για απελευθέρωση.\nΟι αντιδράσεις του Πατριαρχείου αλλά και των Μεγάλων Δυνάμεων της εποχής ήταν άμεσες και γνωστές (πλέον, αλλά και αντικείμενο άλλης ευρείας συζήτησης). Αυτό που κανείς από τους παραπάνω ίσως δεν υπολόγιζε ήταν ότι στην Πελοπόννησο, τη Στερεά Ελλάδα και Εύβοια, την Ήπειρο, τη Θεσσαλία και τη Χαλκιδική, παρά τους μακροχρόνιους διωγμούς έχουν παραμείνει στα ορεινά χωριά πολλοί Έλληνες με έμφυτη τη συνείδηση της Ελευθερίας. Με το σύνθημα «Ελευθερία ή Θάνατος» ξεκινά από αυτούς ένας αγώνας που απελευθερώνει τη μια πόλη μετά την άλλη.\nΗ επανάσταση, λοιπόν, ξεκινάει με το Μπαϊράκι στην «Αρεόπολη» στις 17 Μαρτίου 1821 από τους Μανιάτες κατοίκους, ενώ στις 21 Μαρτίου 1821 καταλαμβάνονται τα Καλάβρυτα από τους Κατοίκους τους, Η πρώτη μεγάλη νίκη είναι η πολιορκία από τις 22 Μαρτίου 1821 και η απελευθέρωση της Καλαμάτας στις 23 Μαρτίου 1821. Κατόπιν τούτου ένα-ένα τα Κάστρα της Πελοποννήσου πέφτουν και ένα νέο όραμα και μια ελπίδα ξεκινά για τους Έλληνες.\nΉταν νωρίς, όμως, και δεν είχε προλάβει να εδραιωθεί ο Διαφωτισμός και γι’ αυτό οι διάφοροι επιτήδειοι προσπαθούσαν να προσπορισθούν τις νίκες των αμόρφωτων Ελλήνων. Το ιερατείο της Μεγάλης Πύλης βλέποντας, ότι χάνει την εξουσία στον ραγιά ξεκινάει τους αφορισμούς στην Επανάσταση, διαγράφει και τους ελάχιστους «ιερωμένους» που τυχόν από αφέλεια συμμετέχουν στην Επανάσταση και ουδέποτε ανακηρύσσει «άγιους», ούτε αυτούς τους «μαρτυρήσαντες» (Αθανάσιο Διάκο, Παπαφλέσσα, κ.λπ.). Βλέπετε, έχασαν τα προνόμια και τα έσοδα της διακονίας, που πλήρωναν με την υποχρεωτική εργασία στην εκκλησιαστική περιουσία οι ραγιάδες!\nΟι έξυπνοι ηγέτες των Μεγάλων Δυνάμεων δεν επεμβαίνουν στις επιχειρήσεις, αλλά εμφανίζονται μόνο στην πρώτη Εθνοσυνέλευση χρηματοδοτώντας κάποιους από τους αγράμματους, διψασμένους για εξουσία οπλαρχηγούς και προεστούς δημιουργώντας τα πρώτα Ελληνικά Κόμματα, κατά τα συμφέροντά τους: Το Αγγλικόν, το Γαλλικόν και το Ρωσικόν, πουθενά η λέξη Ελληνικόν. Δεν είχε την μόρφωση ο Έλληνας επαναστάτης, για να σταθεί απέναντι στην σοφία τους και να τους αντιμετωπίσει. Ο Διαφωτισμός δεν έγινε ποτέ, γιατί τον διέκοψαν οι επιτήδειοι. Από τότε, ότι πήγαινε καλά, παίρνει την κάτω βόλτα, γιατί μπήκε ανάμεσά τους η «πολιτική» και σάρωσε την ομοψυχία. Η «πολιτική» απλώνει την διχόνοια στον αγράμματο και εύκολο στόχο από την άγνοιά του ραγιά και τον εγκλωβίζει σαν δίχτυ!\nΟι Μεγάλες Δυνάμεις είναι παρούσες, αλλά δεν επεμβαίνουν ακόμα, αφήνουν τον Ιμπραήμ να αποβιβασθεί, να εξολοθρεύσει τους επαναστάτες και αφού τελειώσει την δουλειά του, να επέμβουν μετά για να φανούν ως σωτήρες. Έτσι ο ραγιάς ό,τι είναι, ό,τι θα γίνει, θα το οφείλει σε αυτούς… Τον διέλυσαν με την διχόνοια, τον βύθισαν στα άπατα και αφού τον ξεγύμνωσαν, τώρα τον ντύνουν με φανταχτερές δυτικές στολές και του βάζουν «ξένο βασιλιά»… να τον διοικεί. Φυλακίζουν ή δολοφονούν κάθε πραγματικό Έλληνα επαναστάτη ή πολιτικό. Κερδίζουν την κυριαρχία του αμόρφωτου ραγιά.\nΤον κάνουν υπερβολικά θρήσκο και τον βομβαρδίζουν με ψέματα βάζοντάς του παπάδες για δασκάλους στα σχολεία. Τού λένε ότι δεν είναι Έλληνας, αλλά Ρωμιός (ρωμαίος), του λένε ότι η Επανάσταση ξεκίνησε γιατί την ευλόγησε ο Θεός, ευλογώντας ο Παλαιών Πατρών Γερμανός τα όπλα των επαναστατών στις 25 Μαρτίου 1821, ημέρα του Ευαγγελισμού, και βάζουν και τα παπαδο-παίδια να φτιάξουν πίνακες με το γεγονός. Ένα γεγονός που ουδέποτε συνέβη, γιατί θα το θυμόταν και ο ίδιος Παλαιών Πατρών Γερμανός και θα το έγραφε (προπαγάνδιζε) στα Απομνημονεύματά του.\nΤού λένε ότι παρέμεινε Έλληνας με το «Κρυφό Σχολειό», (άλλο μεγάλο θέμα αυτό) το οποίο, βέβαια, γιατί να είναι «κρυφό», αφού στα μοναστήρια μπαινόβγαιναν καθημερινά οι πιστοί. Και βέβαια στις σχολές των μοναστηριών τα καλογεροπαίδια διδάσκονταν την Αγία Γραφή και ότι είναι τέκνα του Αβραάμ και όχι του Σωκράτη, του Πλάτωνα, του Περικλή, του Λεωνίδα και του Μεγαλέξαντρου. Για ποιο σχολείο μιλάνε, λοιπόν, και ποια Ελληνική Γλώσσα ότι δίδασκαν; Όμως ξέχασα· Ήθελαν να δικαιολογήσουν τους αφορισμούς…\nΤι έγινε, λοιπόν, την 25η Μαρτίου 1821; Μάλλον τίποτα δεν έγινε! Οι γυναίκες και τα παιδιά πήγαν στην Εκκλησία να φάνε μια μπουκιά ψωμί, με το «αντίδωρο», για να χορτάσουν την πείνα τους και οι άντρες, όσοι δεν ακολουθούσαν τους επαναστάτες, πήγαν στο χωράφι του πασά, ή του καλόγερου, ή του προεστού…\nΚανείς ιστορικός δεν αναφέρει ως γεγονός την προπαγανδιζόμενη από την Εκκλησία ύψωση κάποιου λαβάρου και τη δήθεν ορκωμοσία των αγωνιστών από τον Π.Π. Γερμανό· δεν το αναφέρει ούτε ο ίδιος ο Π.Π. Γερμανός στα Απομνημονεύματά του. Ο Θ. Βρυζάκης, που ζωγράφισε τον εικονιζόμενο πίνακα της «Ύψωσης της σημαίας της Επανάστασης της Αγίας Λαύρας», είχε σπουδάσει με υποτροφία εκκλησιαστικών κύκλων στο Μόναχο. Ο Ν. Γύζης, που ζωγράφισε τον γνωστό πίνακα του «Κρυφού Σχολειού», είχε σπουδάσει επίσης στο Μόναχο με υποτροφία του ναού της Παναγίας της Τήνου. Οι δύο συγκεκριμένοι «στρατευμένοι» πίνακες γέμισαν έκτοτε τα βιβλία και τους τοίχους των σχολείων και των δημοσίων υπηρεσιών, μετουσιώνοντας στις συνειδήσεις των ανυποψίαστων Ελλήνων τις καλλιτεχνικές παραστάσεις σε ιστορικές μαρτυρίες\nΑς πάψει λοιπόν ο Έλληνας να εναποθέτει τις ελπίδες του στο Θεό και ας εργαστεί για την επιβίωσή του. Ας σταματήσει το ψέμα και ο διασυρμός των Ηρώων του 1821, από τους «επιτήδειους ουδέτερους» της Ορθόδοξης Εκκλησίας, και τους διαφόρους πολιτικούς και ας αποφασίσει αυτό το κράτος να τους φορολογήσει και να τους φερθεί όπως φέρεται στους υπόλοιπους Έλληνες. Μια κίνηση που υπό τις παρούσες συνθήκες οικονομικής κρίσης φαντάζει πιο επιτακτική από ποτέ.\nΔυστυχώς ο Έλληνας παραμένει ακόμα στο Μεσαίωνα της Οθωμανικής Αυτοκρατορίας και του Βυζαντίου και «ραγιάς» μέχρι σήμερα. Τα ίδια κόμματα «Αγγλικόν, Γαλλικόν, και Ρωσσικόν» εναλλάσσονται στην Ελληνική Βουλή. Το ίδιο μίσος, από αυτούς, για τον ίδιο τον Έλληνα και την σιωπηλή αλλοτρίωσή του με τη διαστρέβλωση της Ιστορίας του, με την μορφωτική του εξαθλίωση και κατάργηση των θεσμών της κοινωνίας του. Το ίδιο παρακάλι στον πασά της πολιτικής για να πετύχει την εύνοια για μια θέση που δεν αξίζει. Ηττοπάθεια και απάθεια στο χάλι που έχει δημιουργηθεί…\nΑφήστε ήσυχα, λοιπόν, και τα παιδιά που απλώς ακολουθούν την πεπατημένη που μια ολόκληρη κοινωνία τούς έχει διδάξει. Για να μάθουν να συμπεριφέρονται «ενδεδειγμένα» σε εκδηλώσεις εθνικών επετείων πρέπει κι αυτό να το διδαχτούν. Ας φροντίσουν κάποιοι επιτέλους γι’αυτήν τη δια βίου μάθηση. Όι νέοι σήμερα γνωρίζουν ότι «πρέπει» να στέκουν όρθιοι κατά την αναγνώση του Ευαγγελίου, όμως στο άκουσμα του εθνικού ύμνου μπορεί να μασούν τσίχλα ή να κάθονται με το χέρι στην τσέπη. Γνωρίζουν το «σωστό» δουλοπρεπή βηματισμό στις λιτανείες των ιερών πτωμάτων, αλλά αποτυγχάνουν παταγωδώς να αποδώσουν ένα στιβαρό, αγέρωχο και υπερήφανο βήμα σε μια Εθνική παρέλαση. Γνωρίζουν να ρίχνουν το βλέμμα, να σταυρώνουν τα χέρια και σταυροκοπούμενοι να προσκυνούν δουλικά τις εκκλησιαστικές εικόνες αλλά αγνοούν πως να αποδίδουν ανάλογες τιμές σε ένα μνημείο Πεσόντων Ηρώων. Γνωρίζουν, εν τέλει, με κάθε λεπτομέρεια πως μια παρθένα κοπέλα έμαθε τα χαρμόσυνα μαντάτα της εγκυμοσύνης της (ενώ παρέμεινε για πάντα παρθένα!) από ένα αλλόκοσμο φτερωτό ανθρωπόμορφο ον και αφότου είχε μυρίσει έναν κρίνο, αλλά αγνοούν ακόμα και στο ελάχιστο τα πραγματικά γεγονότα γύρω από τη λαμπρή ζωή (ή και όχι τόσο, αλλά τουλάχιστον αληθινή) και τον ατιμωτικό θάνατο των Ελλήνων Ηρώων του 21’ ή τα διαχρονικά διαφωτιστικά μηνύματα του Ρήγα και του Κοραή. Λύπη και θλίψη….\nΑς γιορτάζουμε, λοιπόν, την Επανάσταση κάθε μέρα και ποτέ στις 25 Μαρτίου 1821. ‘Η μάλλον ας την ξεκινήσουμε από την αρχή. Ας αρχίσουμε και ας αναβιώσουμε πάλι τον Διαφωτισμό του Αδαμάντιου Κοραή από την αρχή. Αλλά αυτήν την φορά να τον τελειώσουμε. Μην σταματήσουμε την εξέλιξή του, μέχρι να γίνει και ο τελευταίος Έλληνας, πραγματικός Έλληνας και όχι των κομμάτων «Αγγλικόν, Γαλλικόν, και Ρωσσικόν». Σε διαφορετική περίπτωση θα έχουμε έναν κατ΄ όνομα Έλληνα, που θα μιλάει Greeklish και θα σκέφτεται ανάλογα με το πως θα μιλάει…\nΈνας ακόμα Ελληνικός Διαφωτισμός μοιάζει πιό επίκαιρος από ποτέ, διότι σήμερα το αποχαυνωμένο Ελλαδιστάν έχει περιέλθει σε αυτό που πολύ εύστοχα περιέγραφε ο Κωστής Παλαμάς με τους παρακάτω στίχους:\n«Δεν έχεις ΄Ολυμπε Θεούς, μηδέ λεβέντες Όσσα,\nΚούφιοι κι οκνοί καταφρονάν τη θεία τραχιά σου γλώσσα\nΤων Ευρωπαίων περίγελος και των Αρχαίων παλιάτσοι.»\nThis entry was posted on 26/03/2013 by Νίκος Μαρίνος in Γενικά and tagged 25η Μαρτίου 2013, Διογένης ο Κυνικός.\n@kakomyrios @demetrakor κι εγώ το ίδιο θα κανα 41 minutes ago


Λαρισαίοι δημιούργησαν μια ευφάνταστη ταινία μικρού μήκους με σκοπό το γέλιο εν μέσω κορωνοϊού – Δείτε τη στο βίντεο - TheNewspaper.gr\n-166 min. ago-Διαδηλωτές σκοτώθηκαν από πυρά των δυνάμεων ασφαλείας στο Λάγκος\n-146 min. ago-Η εφημερίδα USA Today σπάει την παράδοση και στηρίζει τον Τζο Μπάιντεν\n-144 min. ago-Νεκρός 27χρονος Ρομά που προσπάθησε να διαρρήξει εταιρεία\n-127 min. ago-Σε καραντίνα o πρόεδρος της Βουλγαρίας\n-108 min. ago-Η μνηστή του Κασόγκι μήνυσε τον πρίγκιπα διάδοχο της Σαουδικής Αραβίας\n-105 min. ago-Κλείσιμο με άνοδο στη Wall Street\n-89 min. ago-Δημοσκόπηση: Προβάδισμα Μπάιντεν και στις 6 αμφίρροπες Πολιτείες\n-88 min. ago-Επικοινωνία Δένδια με Μπορέλ και Βάρχελι για τις εξελίξεις στην ανατολική Μεσόγειο\n-87 min. ago-Αξιώνει την αποστρατικοποίηση Λήμνου, Σαμοθράκης και Άη Στράτη\n-86 min. ago-Τροπολογία με ευνοϊκές διατάξεις για τις ρυθμίσεις οφειλών προς το Δημόσιο και τη δεύτερη ευκαιρία σε οφειλέτες\nΛαρισαίοι δημιούργησαν μια ευφάνταστη ταινία μικρού μήκους με σκοπό το γέλιο εν μέσω κορωνοϊού – Δείτε τη στο βίντεο\nΗ εποχή του κορωνοϊού που διανύουμε και οι πρωτόγνωρες καταστάσεις που βιώνουμε, μέσα στις ατελείωτες ώρες της καραντίνας, έκαναν πολλούς Λαρισαίους να γίνουν ιδιαίτερα δημιουργικοί με διάφορους καλλιτεχνικούς ή μη τρόπους.\nΈνας από αυτούς είναι ο δημιουργός του παρακάτω φιλμ που θα δείτε, μια ταινία μικρού μήκους 9 λεπτών, ο Λαρισαίος Γιάννης Έξαρχος και οι συνεργάτες του, που λόγω της αγάπης τους στη θάλασσα που τόσο τους λείπει αυτές τις ημέρες λόγω των περιορισμένων μετακινήσεων, έφτιαξαν αυτό το ταινιάκι.\nΝέα κτηνωδία στη Φαλάνη – Δηλητηρίασαν με φόλες πέντε σκυλιά!\nΜε τη διοίκηση του ΠΓΝΛ συναντήθηκε το Τμήμα Υγείας του ΣΥΡΙΖΑ Λάρισας\nΛάρισα: Τίμησαν την Ημέρα Μνήμης της Γενοκτονίας των Ποντίων – Eπιμνημόσυνη δέηση το πρωί της Κυριακής – Δείτε φωτογραφίες\nΣυνάντηση της Γραμματέα του υπουργείου Παιδείας με την Ε.Λ.Μ.Ε. Λάρισας και τον Σύλλογο Δασκάλων\nΜητρόπολη Λαρίσης: Στη διάθεση της Περιφέρειας για την αντιμετώπιση του κορωνοϊού το «Χαρίσειο Ίδρυμα»


Τι είναι το TPM και γιατί τα Windows χρειάζονται ένα για κρυπτογράφηση δίσκου;\nΗ κρυπτογράφηση δίσκου BitLocker απαιτεί συνήθως ένα TPM στα Windows. Η κρυπτογράφηση EFS της Microsoft δεν μπορεί ποτέ να χρησιμοποιήσει TPM. Η νέα δυνατότητα «κρυπτογράφησης συσκευής» στα Windows 10 και 8.1 απαιτεί επίσης ένα σύγχρονο TPM, γι 'αυτό ενεργοποιείται μόνο σε νέο υλικό. Τι είναι όμως το TPM;\nΤο TPM σημαίνει "Trusted Platform Module". Είναι ένα τσιπ στη μητρική πλακέτα του υπολογιστή σας που βοηθά στην ενεργοποίηση κρυπτογράφησης πλήρους δίσκου χωρίς αντοχή σε παραβίαση χωρίς να απαιτούνται εξαιρετικά μεγάλες φράσεις πρόσβασης.\nΤι είναι, ακριβώς;\nΤο TPM είναι ένα τσιπ που είναι μέρος της μητρικής πλακέτας του υπολογιστή σας - εάν αγοράσατε έναν υπολογιστή εκτός καταστήματος, συγκολλάται στη μητρική πλακέτα. Εάν έχετε δημιουργήσει τον δικό σας υπολογιστή, μπορείτε να αγοράσετε έναν ως πρόσθετη μονάδα εάν το υποστηρίζει η μητρική σας πλακέτα. Το TPM δημιουργεί κλειδιά κρυπτογράφησης, διατηρώντας μέρος του κλειδιού. Έτσι, εάν χρησιμοποιείτε κρυπτογράφηση BitLocker ή κρυπτογράφηση συσκευής σε υπολογιστή με το TPM, μέρος του κλειδιού αποθηκεύεται στο ίδιο το TPM, και όχι μόνο στο δίσκο. Αυτό σημαίνει ότι ένας εισβολέας δεν μπορεί απλώς να αφαιρέσει τη μονάδα δίσκου από τον υπολογιστή και να προσπαθήσει να αποκτήσει πρόσβαση στα αρχεία της αλλού.\nΑυτό το τσιπ παρέχει έλεγχο ταυτότητας με βάση το υλικό και ανίχνευση παραβίασης, οπότε ένας εισβολέας δεν μπορεί να επιχειρήσει να αφαιρέσει το τσιπ και να το τοποθετήσει σε άλλη μητρική πλακέτα ή να παραβιάσει την ίδια τη μητρική πλακέτα για να προσπαθήσει να παρακάμψει την κρυπτογράφηση - τουλάχιστον θεωρητικά.\nΚρυπτογράφηση, Κρυπτογράφηση, Κρυπτογράφηση\nΓια τους περισσότερους ανθρώπους, η πιο σχετική περίπτωση χρήσης εδώ θα είναι η κρυπτογράφηση. Οι σύγχρονες εκδόσεις των Windows χρησιμοποιούν το TPM με διαφάνεια. Απλώς συνδεθείτε με έναν λογαριασμό Microsoft σε έναν σύγχρονο υπολογιστή που αποστέλλεται με ενεργοποιημένη την "κρυπτογράφηση συσκευής" και θα χρησιμοποιεί κρυπτογράφηση. Ενεργοποίηση κρυπτογράφησης δίσκου BitLocker και τα Windows θα χρησιμοποιήσουν ένα TPM για την αποθήκευση του κλειδιού κρυπτογράφησης.\nΣυνήθως απλώς αποκτάτε πρόσβαση σε μια κρυπτογραφημένη μονάδα πληκτρολογώντας τον κωδικό πρόσβασης σύνδεσης των Windows, αλλά προστατεύεται με μεγαλύτερο κλειδί κρυπτογράφησης από αυτόν. Αυτό το κλειδί κρυπτογράφησης είναι μερικώς αποθηκευμένο στο TPM, οπότε χρειάζεστε πραγματικά τον κωδικό πρόσβασής σας στα Windows και τον ίδιο υπολογιστή από τον οποίο προέρχεται η μονάδα δίσκου για να αποκτήσετε πρόσβαση. Γι 'αυτό το "κλειδί ανάκτησης" για το BitLocker είναι λίγο μεγαλύτερο - χρειάζεστε αυτό το μεγαλύτερο κλειδί ανάκτησης για να αποκτήσετε πρόσβαση στα δεδομένα σας, εάν μετακινήσετε τη μονάδα δίσκου σε άλλον υπολογιστή.\nΑυτός είναι ένας λόγος για τον οποίο η παλαιότερη τεχνολογία κρυπτογράφησης Windows EFS δεν είναι τόσο καλή. Δεν έχει τρόπο αποθήκευσης κλειδιών κρυπτογράφησης σε TPM. Αυτό σημαίνει ότι πρέπει να αποθηκεύσει τα κλειδιά κρυπτογράφησης στον σκληρό δίσκο και να το κάνει πολύ λιγότερο ασφαλές. Το BitLocker μπορεί να λειτουργήσει σε μονάδες δίσκου χωρίς TPM, αλλά η Microsoft δεν κατάφερε να αποκρύψει αυτήν την επιλογή για να τονίσει πόσο σημαντικό είναι ένα TPM για την ασφάλεια.\nΓιατί το TrueCrypt Shunned TPMs\nΣΧΕΤΙΖΕΤΑΙ ΜΕ: 3 Εναλλακτικές λύσεις στο Now-Defunct TrueCrypt για τις ανάγκες κρυπτογράφησής σας\nΦυσικά, ένα TPM δεν είναι η μόνη λειτουργική επιλογή για κρυπτογράφηση δίσκου. Οι Συχνές Ερωτήσεις του TrueCrypt - τώρα καταργήθηκαν - χρησιμοποιούνται για να τονίσουν γιατί ο TrueCrypt δεν χρησιμοποίησε και δεν θα χρησιμοποιούσε ποτέ TPM. Καταγγέλλει τις λύσεις που βασίζονται στο TPM ως μια ψευδή αίσθηση ασφάλειας. Φυσικά, ο ιστότοπος του TrueCrypt δηλώνει τώρα ότι το ίδιο το TrueCrypt είναι ευάλωτο και σας προτείνει να χρησιμοποιήσετε το BitLocker - το οποίο χρησιμοποιεί TPM - αντ 'αυτού. Λοιπόν, είναι λίγο συγκεχυμένο χάος στη γη του TrueCrypt.\nΑυτό το επιχείρημα εξακολουθεί να είναι διαθέσιμο στον ιστότοπο της VeraCrypt. Το VeraCrypt είναι ένα ενεργό πιρούνι του TrueCrypt. Οι Συνήθεις Ερωτήσεις του VeraCrypt επιμένουν ότι το BitLocker και άλλα βοηθητικά προγράμματα που βασίζονται στο TPM το χρησιμοποιούν για να αποτρέψουν τις επιθέσεις που απαιτούν από έναν εισβολέα να έχει πρόσβαση διαχειριστή ή να έχει φυσική πρόσβαση σε έναν υπολογιστή. «Το μόνο πράγμα που είναι σχεδόν εγγυημένο ότι παρέχει το TPM είναι μια ψευδή αίσθηση ασφάλειας», λέει το FAQ. Λέει ότι ένα TPM είναι, στην καλύτερη περίπτωση, «περιττό».\nΥπάρχει λίγο αλήθεια σε αυτό. Καμία ασφάλεια δεν είναι απολύτως απόλυτη. Ένα TPM είναι αναμφισβήτητα περισσότερο χαρακτηριστικό ευκολίας Η αποθήκευση των κλειδιών κρυπτογράφησης σε υλικό επιτρέπει σε έναν υπολογιστή να αποκρυπτογραφεί αυτόματα τη μονάδα δίσκου ή να την αποκρυπτογραφεί με έναν απλό κωδικό πρόσβασης. Είναι πιο ασφαλές από την απλή αποθήκευση αυτού του κλειδιού στο δίσκο, καθώς ένας εισβολέας δεν μπορεί απλά να αφαιρέσει τον δίσκο και να τον τοποθετήσει σε έναν άλλο υπολογιστή. Είναι συνδεδεμένο με αυτό το συγκεκριμένο υλικό.\nΤελικά, ένα TPM δεν είναι κάτι που πρέπει να σκεφτείτε πολύ. Ο υπολογιστής σας διαθέτει είτε TPM είτε όχι - και οι σύγχρονοι υπολογιστές γενικά θα. Τα εργαλεία κρυπτογράφησης όπως το BitLocker της Microsoft και η "κρυπτογράφηση συσκευής" χρησιμοποιούν αυτόματα ένα TPM για την κρυπτογράφηση των αρχείων σας με διαφάνεια. Αυτό είναι καλύτερο από το να μην χρησιμοποιείτε καθόλου κρυπτογράφηση, και είναι καλύτερο από το να αποθηκεύετε απλά τα κλειδιά κρυπτογράφησης στο δίσκο, όπως κάνει το EFS της Microsoft (Encrypting File System).\nΌσον αφορά τις λύσεις που βασίζονται σε TPM έναντι μη-TPM ή στο BitLocker εναντίον TrueCrypt και παρόμοιες λύσεις - λοιπόν, αυτό είναι ένα περίπλοκο θέμα που δεν είμαστε πραγματικά κατάλληλοι να συζητήσουμε εδώ.\nΠιστωτική εικόνα: Paolo Attivissimo στο Flickr


Humanitas. Process Drama και Processwork. Από σκηνής για τα ανθρώπινα δικαιώματα ΛΟΑΤΚΙ ατόμων εφηβικής ηλικίας, - Η Πόλη Ζει\nHumanitas. Process Drama και Processwork. Από σκηνής για τα ανθρώπινα δικαιώματα ΛΟΑΤΚΙ ατόμων εφηβικής ηλικίας,\nΤο Εργαστήρι Θεατρικής Αγωγής της Δραματικής Σχολής Ωδείου Αθηνών σε συνεργασία με το Processwork Hub υλοποιούν το Έργο Humanitas. Process Drama και Processwork. Από σκηνής για τα ανθρώπινα δικαιώματα ΛΟΑΤΚΙ ατόμων εφηβικής ηλικίας, στα πλαίσια του Active citizens fund.\nΤο Έργο ακολουθεί έναν διετή σχεδιασμό, προτείνοντας έναν νέο καλλιτεχνικό-εκπαιδευτικό κώδικα, που στοχεύει στην ενημέρωση και ευαισθητοποίηση γύρω από την εμπειρία ΛΟΑΤΚΙ ατόμων εφηβικής ηλικίας μέσα στη σχολική κοινότητα, την οικογένεια, το ευρύτερο κοινωνικό σύνολο.\nΟι βασικές δράσεις του Έργου:\nΕπιστημονικά έγκυρες επιμορφώσεις από τον εταίρο σε όλες τις ομάδες που εμπλέκονται με το έργο, για θέματα που αφορούν ΛΟΑΤΚΙ ταυτότητες.\nΕκπαίδευση επιλεγμένης ομάδας αποφοίτων της Δραματικής Σχολής του Ωδείου Αθηνών στην θεατρική αγωγή, όπως αυτή εφαρμόζεται στο Εργαστήρι Θεατρικής Αγωγής της σχολής.\nΣυγγραφή πρωτότυπου θεατρικού έργου\nΘεατρικές παραστάσεις για τρία δημόσια σχολεία της Αττικής και παραστάσεις ανοιχτές στο κοινό.\nDIY Ντοκιμαντέρ που ακολουθεί την πορεία του Έργου από την αρχή ως το τέλος.\nΟι βασικοί στόχοι του Έργου:\nΠροάσπιση των ανθρωπίνων δικαιωμάτων ΛΟΑΤΚΙ ατόμων εφηβικής ηλικίας.\nΠροαγωγή του θεάτρου ως παιδαγωγικό εργαλείο, ως όχημα κοινωνικής αλλαγής καθώς και ως καλλιτεχνική παρέμβαση στην σχολική κοινότητα και το κοινωνικό σύνολο.\nΠροαγωγή της σύγχρονης δραματουργίας καθώς και συμπερίληψη σε αυτήν ΛΟΑΤΚΙ ταυτοτήτων.\nΗ Μαρία Όλγα Αθηναίου, υπεύθυνη του Εργαστηρίου Θεατρικής Αγωγής ΔΣΩΑ, πρακτικός του θεάτρου, Processworker, έχει την συνολική εποπτεία του Έργου. Ενώνει προσεγγίσεις της θεατρικής πρακτικής με το εκπαιδευτικό θέατρο και την Process Oriented Psychology. Μαζί με τους/τις συνεργάτες/συνεργάτιδές της αναζητούν έναν νέο κώδικα με στόχο την δημιουργία μιας άρτιας καλλιτεχνικής παρέμβασης υπό την μορφή συμμετοχικής θεατρικής παράστασης για εφηβικό κοινό.\nΗ Λένα Ασλανίδου, κοινωνική λειτουργός και Processworker, η Αλεξάνδρα Βασιλείου, διδάκτωρ κοινωνικής ψυχολογίας και Processworker, η Λίλη Βασιλείου, κοινωνική λειτουργός, διδάκτωρ ψυχολογίας και Processworker αποτελούν το Processwork Hub, έναν από τους πολλούς κόμβους του διεθνούς και ελληνικού δικτύου του Processwork.\nΤο Processwork Hub είναι εταίρος του Ωδείου Αθηνών για το Έργο, υποστηρίζει την επιστημονική εγκυρότητα γύρω από θέματα ΛΟΑΤΚΙ ταυτοτήτων και εφαρμόζει τεχνικές Processwork σε διαφορετικά στάδια του Έργου.\nΗ Άννα Αποστολέλλη, Processworker, είναι παρούσα στην καθημερινότητα της δημιουργικής διαδικασίας και έχει την συνολική εποπτεία του ερευνητικού υλικού ως σύμβουλος Queer θεωρίας και τέχνης.\nΗ Μαρία Γιαγιάννου, συγγραφέας με εργογραφία που περιλαμβάνει θέατρο, πεζογραφία, δοκίμιο και παιδικό βιβλίο, γράφει το θεατρικό έργο προσανατολισμένο στο σήμερα, σμιλεμένο μέσα από πολύμηνη έρευνα και ομαδική διεργασία της ομάδας Έργου.\nΗ Κατερίνα Τσεσμετζή, είναι επιμελήτρια σπουδών της Δραματικής Σχολής και project manager του Έργου.\nΤο Εργαστήρι Θεατρικής Αγωγής της Δραματικής Σχολής Ωδείου Αθηνών, προσφέρει από το 2015 θεατρική εκπαίδευση σε σταθερές ομάδες παιδιών, ατόμων εφηβικής ηλικίας και νέων έως 22 ετών.\nProcesswork Hub είναι εταίρος του Ωδείου Αθηνών για το Έργο, υποστηρίζει την επιστημονική εγκυρότητα γύρω από θέματα ΛΟΑΤΚΙ ταυτοτήτων και εφαρμόζει τεχνικές Processwork σε διαφορετικά στάδια του Έργου.\nΤο έργο Humanitas. Process Drama και Processwork. Από σκηνής για τα ανθρώπινα δικαιώματα ΛΟΑΤΚΙ ατόμων εφηβικής ηλικίας υλοποιείται στο πλαίσιο του προγράμματος Active citizens fund με φορέα υλοποίησης το Ωδείο Αθηνών και εταίρο το Processwork Hub.\nΤο πρόγραμμα Active citizens fund, ύψους € 13,5εκ., χρηματοδοτείται από την Ισλανδία, το Λιχτενστάιν και τη Νορβηγία και είναι μέρος του χρηματοδοτικού μηχανισμού του Ευρωπαϊκού Οικονομικού Χώρου (ΕΟΧ) περιόδου 2014 – 2021, γνωστού ως EEA Grants. Το πρόγραμμα στοχεύει στην ενδυνάμωση και την ενίσχυση της βιωσιμότητας της κοινωνίας των πολιτών και στην ανάδειξη του ρόλου της στην προαγωγή των δημοκρατικών διαδικασιών, στην ενίσχυση της συμμετοχής των πολιτών στα κοινά και στην προάσπιση των ανθρωπίνων δικαιωμάτων. Τη διαχείριση της επιχορήγησης του προγράμματος Active Citizens Fund για την Ελλάδα έχουν αναλάβει από κοινού το Ίδρυμα Μποδοσάκη και το Solidarity Now. Διαβάστε περισσότερα εδώ: www.activecitizensfund.gr\nΠανελλήνιοι διαγωνισμοί Πιάνου και Κιθάρας | Μέγαρο Μουσικής | 24-26 Ιουνίου


Tι έφταιξε και τα γέλια της παρέας των αδελφικών φίλων έγιναν κραυγές τρόμου\n30-03-2017 | 9:54πμ\nΕιδικός πραγματογνώμονας προσπαθεί να εντοπίσει τα αίτια του τροχαίου δυστυχήματος στον Εύοσμο της Θεσσαλονίκης, όπου «έσβησαν» οι τέσσερις φίλοι\nΤο τελευταίο «αντίο» στα τέσσερα παιδιά που έφυγαν από τη ζωή στο φρικτό τροχαίο του Ευόσμου. Ανείπωτος πόνος για συγγενείς και φίλους που τους αποχαιρετούν, προτού προλάβουν να κυνηγήσουν τα όνειρά τους.\nΑπό την άλλη, σύνθετες έρευνες είναι σε εξέλιξη για να υπάρξουν οι απαντήσεις στο τι έφταιξε και τα γέλια της νεανικής παρέας στο αυτοκίνητο μέσα σε λίγες στιγμές έγιναν κραυγές τρόμου και τελικά νεκρική σιγή.\nΕιδικός πραγματογνώμονας προσπαθεί να εντοπίσει τα αίτια, ενώ, σύμφωνα με τις πρώτες εκτιμήσεις, καθοριστική ήταν η αρχική πρόσκρουση του μοιραίου Volvo στο τσιμεντένιο κράσπεδο, προτού αυτό καταλήξει στο τοιχίο περίφραξης.\nΛίγα μέτρα πριν από το σημείο της πρόσκρουσης η οδός Αναγεννήσεως έχει ελαφρά κλίση. Εκεί ίσως ο οδηγός να έχασε τον έλεγχο, με αποτέλεσμα το όχημα να ακολουθήσει τρελή πορεία.\nΜε το αυτοκίνητο σε πλαγιολίσθηση η πρόσκρουση με το τσιμεντένιο κράσπεδο λειτούργησε προσθετικά στις δυνάμεις που αναπτύχθηκαν. Δηλαδή, αντί η δύναμη να απορροφηθεί, πολλαπλασιάστηκε, με αποτέλεσμα η επόμενη πρόσκρουση να γίνει σφοδρότερη και σε συνάρτηση με τη μη χρήση ζωνών οδήγησε στον θάνατο τα τέσσερα παιδιά.\nΟπως φαίνεται στις φωτογραφίες, η αριστερή πλευρά του αυτοκινήτου έχει υποστεί μεγάλη παραμόρφωση, ενώ το παρμπρίζ έχει διαλυθεί εντελώς, απόδειξη της σφοδρότητας. Το μοιραίο αυτοκίνητο ήταν μοντέλο του 2004 και σύμφωνα με πληροφορίες είχε καλά ελαστικά. Η Τροχαία εξετάζει πέντε πιθανά σενάρια για το τι μπορεί να συνέβη τα ξημερώματα της Τρίτης:\n■Το Ι.Χ. να κινούνταν με υπερβολική ταχύτητα και ο άπειρος οδηγός να έχασε τον έλεγχο λόγω μικρής στροφής δέκα μέτρα πριν από το σημείο.\n■Ο 17χρονος οδηγός να είχε καταναλώσει αλκοόλ, κάτι που θα φανεί από τα αποτελέσματα των αιματολογικών εξετάσεων, ενώ μέχρι χθες οι έρευνες της Τροχαίας δεν έδειχναν ότι η παρέα ήταν σε νυχτερινό μαγαζί.\n■Ο οδηγός να έχασε τον έλεγχο, ίσως επειδή μιλούσε στο κινητό τηλέφωνο.\n■Να αποσπάστηκε η προσοχή του νεαρού οδηγού από τη συζήτηση που ενδεχομένως είχαν μέσα στο αυτοκίνητο.\n■Ο 17χρονος οδηγός του μοιραίου Volvo να βρέθηκε μπροστά σε κάποιο εμπόδιο, όπως ένα αδέσποτο ζώο, και να επιχείρησε να το αποφύγει. Ειδικοί θεωρούν ότι αυτό εξηγεί το παρατεταμένο φρενάρισμα πριν από την πρόσκρουση της δεξιάς ρόδας στο κράσπεδο.\nΧάθηκε ένα χωριό στην άσφαλτο!\nΕνα μικρό χωριό έχει χαθεί τα τελευταία πέντε χρόνια από τα τροχαία στη Θεσσαλονίκη. Από το 2011 έως το 2016 σκοτώθηκαν σε τροχαία 320 άνθρωποι, ενώ 9.975 τραυματίστηκαν. Τα οκτώ στα 10 περιστατικά σημειώνονται μέσα στο πολεοδομικό συγκρότημα, ενώ τα ατυχήματα οφείλονται σε παραβίαση προτεραιότητας και σήμανσης κατά 25%, σε απόσπαση – έλλειψη προσοχής κατά 13%, σε ανεξέλεγκτη διάσχιση οδοστρώματος από πεζό κατά 11%, σε παραβίαση ερυθρού σηματοδότη κατά 6,5%, σε υπερβολική ταχύτητα κατά 4,5% και σε μέθη κατά 3,5%.\n«Aντιο» με λευκά τριαντάφυλλα στουw δύο κολλητούς\nΡάγισαν καρδιές στις κηδείες των θυμάτων, με τους δικούς τους να είναι σκιές του εαυτού τους. Με λευκά τριαντάφυλλα στα χέρια, συμμαθητές των παιδιών είπαν το τελευταίο «αντίο» στον 17χρονο Γιώργο Μαντατζή, στον Ιερό Ναό Παμμέγιστων Ταξιαρχών, και στον παιδικό του φίλο Θόδωρο Μεμετζή, στον Ιερό Ναό του Ευαγγελισμό της Θεοτόκου στα Κοιμητήρια Ευόσμου.\nΑνείπωτη θλίψη και ένα αναπάντητο «γιατί» κυριαρχούσαν στις γειτονιές των νεαρών. Τα στεφάνια, αμέτρητα για τα παιδιά που χάθηκαν τόσο νέα. «Η παρέα των φίλων δεν θα είναι πια μαζί σε αυτόν εδώ τον κόσμο» μονολογούσαν αρκετοί. Συγκινητικά μηνύματα και λουλούδια συνέχιζαν να αφήνουν και χθες στο σημείο της τραγωδίας. Πολύς κόσμος θέλησε να πει το στερνό «αντίο» στα παιδιά.\nΣε τέτοιο βαρύ κλίμα δεν θα μπορούσε να γίνει μάθημα. «Η είδηση αναστάτωσε το σχολείο. Συγκλονιστήκαμε. Δεν υπάρχουν λόγια. Ολοι οι μαθητές θέλουν να συνοδεύσουν τα παιδιά στη τελευταία τους κατοικία. Το ίδιο κι εμείς οι καθηγητές. Η ατμόσφαιρα είναι βαριά» είπε η Αθανασία Θεοδωρίδου, υποδιευθύντρια του 2ου ΕΠΑ.Λ. Ευόσμου, όπου φοιτούσαν τα παιδιά.\nΣήμερα οδηγείται στην τελευταία του κατοικία στο Κιλκίς ο 17χρονος οδηγός Αβραάμ Μουρατίδης, ενώ το ύστατο «αντίο» στον 19χρονο Παύλο Λεοντίδη θα απευθύνουν στον Ιερό Ναό Αρχαγγέλων Μιχαήλ και Γαβριήλ στα Κοιμητήρια Ευόσμου.\nΤην ώρα που κηδεύονταν οι φίλοι του ο 17χρονος Δημήτρης Ελεκίδης έδινε τη δική του μάχη στη Μονάδα Εντατικής Θεραπείας του Νοσοκομείου ΑΧΕΠΑ. Ο 17χρονος έχει σοβαρές κρανιοεγκεφαλικές κακώσεις και πολλαπλά τραύματα στα πλευρά και στον θώρακα και η κατάστασή του παραμένει σταθερή αλλά σοβαρή.


εωθινόν: Ποιος μισεί τη διευθύντρια; Να σηκώσει το χέρι…\nΟ ΕΦΗΒΟΣ ΕΙΝΑΙ ΕΦΗΒΟΣ! «Είμαι 16αρης και σας γ…ώ τα λύκεια», τραγουδούσε κάποτε ο Διονύσης Σαββόπουλος και μαζί του όλη η χώρα. Και κυρίως όλοι οι έφηβοι τότε. Σήμερα βέβαια, το τραγούδι του Σαββόπουλου μπορεί να μην είναι «πρώτη μούρη» στο τραγούδι, αλλά οι 16αρηδες έφηβοι είναι σίγουρα!\nΟ έφηβος είναι εδώ για να ξεσπάει, για να αμφισβητεί, για να καταρρίπτει μύθους, για να λέει όχι στις αυθεντίες, για να λέει όχι στο νοθευμένο, για να παίρνει ένα ρόπαλο και να ξεσπάει όταν θυμώνει. Όλοι μας υπήρξαμε έφηβοι, και όλοι περίπου κάναμε το ίδιο. Ποιος δεν αμφισβήτησε τον δάσκαλο, τον καθηγητή, τη μαμά και τον μπαμπά; Ποιος δεν τσίριξε μέσα στο σπίτι μόνο και μόνο για να αντιδράσει στο καθιερωμένο, στο καθημερινό, στο μονότονο; Ποιος δεν τόλμησε τη δική του μικρούλα επανάσταση μέσα στο σπίτι αλλά και έξω απ’ αυτό;\nΤο πρόβλημα είναι μετά την εφηβεία! Αυτό που προκύπτει, αυτό που σ’ ακολουθεί, αυτό που αφήνεις πίσω σου. Τα αποτυπώματα της εφηβείας τα κουβαλάς μαζί σου. Τα σέρνεις μαζί με το κεφάλι σου, που ώρες-ώρες, όταν φτάσεις τα 40 και τα ξεπεράσεις, αρχίζεις και βαραίνεις! Εκεί αναρωτιέσαι, γιατί δεν ξέσπασες τότε κι εσύ μαζί με τους άλλους. Γιατί δεν έκανες κι εσύ τη δική σου επανάσταση. Αλλά είναι αργά στα 40 σου…\nΠοιος λοιπόν μισεί τη διευθύντρια; Ποιος μισεί τον δάσκαλο; Ποιος μισεί τον δυσκοίλιο καθηγητή που μας προγκίζει συνέχεια για το τάδε και το δείνα και δεν μας αφήνει στην εφηβική μας ονείρωξη; Να σηκώσει το χέρι!\nΈτσι έκανε και μια 14χρονη μαθήτρια στα Χανιά! 14χρονη ηρωίδα, σήκωσε πρώτη το χέρι ότι μισεί τη διευθύντρια του σχολείου της. Και πήρε πρώτη τη δική της «πέτρα» κι έκανε μια ιστοσελίδα στο Facebook! Με θέμα: «Ναι, κι εγώ μισώ τη διευθύντρια…» Κι έγινε ο χαμός! Κόσμος γέμισε την ιστοσελίδα της. Κι άλλοι συμμαθητές της έτρεξαν να δηλώσουν: «κι εγώ μισώ τη διευθύντρια»! Και έδειχναν εξοργισμένοι! Βέβαια, η 14χρονη μαθήτρια από τα Χανιά εισέπραξε μια περιποιημένη αλλαγή σχολικού περιβάλλοντος.\nΌταν ο έφηβος θυμώσει, εξεγείρεται. Με το δικό του τρόπο! Μπορεί να πάει να πέσει από το πιο ψηλό μπαλκόνι του σχολείου! Μπορεί να πάρει τους δρόμους και να τριγυρνάει στα μαύρα μεσάνυχτα. Μπορεί να πάρει τις σύριγγες και ν’ αρχίσει να τρυπιέται. Μπορεί να αραδιάσει τα κουτάκια μπύρες μπροστά του και να τα μετράει. Μπορεί να πάρει τα πανό και τις πέτρες και να βγει στο δρόμο και να φωνάζει για τον δολοφονημένο Αλέξανδρο! Μπορεί να πάει έξω από το αστυνομικό τμήμα και να αμφισβητήσει με φωνές και λουλούδια την εξουσία. Το έχει αποδείξει ότι μπορεί να το κάνει! Και το χειρότερο; Μπορεί να κρύψει βαθιά μέσα του τον πόνο και να μισήσει. Να πάρει ένα όπλο και να πάει στο σχολείο και ν’ αρχίσει να πυροβολεί!\nΌταν ο έφηβος επαναστατεί, το κάνει με το δικό του τρόπο! Και δεν ξέρει πώς να το κάνει. Απλά το κάνει!\nΝαι, κι εγώ μισώ τώρα τη διευθύντρια, για την ανάλγητη συμπεριφορά της και όλο το συμβούλιο καθηγητών του σχολείου, που πρότεινε την αλλαγή σχολικού περιβάλλοντος στην 14χρονη που εξέφρασε τη σκέψη της! Γι’ αυτό δεν είναι ο έφηβος; Για να εκφράζει ελεύθερα τη σκέψη του και να αμφισβητεί;\nΤι κρίμα! Διευθύντρια και καθηγητές, δείχνουν ότι στερούνται φαντασίας σ’ αυτό που κάνουν! Τι κρίμα! Όλοι μαζί οι καθηγητές, και η ίδια η διευθύντρια θα έπρεπε να δηλώσουν εξοργισμένοι στην ιστοσελίδα της 14χρονης, ότι «κι εγώ μισώ τη διευθύντρια…»! Δώστε χώρο στον έφηβο να μας αμφισβητήσει! Όλους μας… Για να αποκτήσουμε επιτέλους φαντασία, για να πάμε επιτέλους μπροστά! Να πάψουμε να είμαστε η δυσκοίλια κοινωνία!\nΑναρτήθηκε από ΕΩΘΙΝΟΝ στις 4:55 μ.μ.\nΕτικέτες Βαβέλ, Ίντερνετ, Κοινωνία


Μειώνεται η ποινή του Ονάνα, καραδοκεί η Άρσεναλ | Sportsking.gr\nΜειώνεται η ποινή του Ονάνα, καραδοκεί η Άρσεναλ\nΤο μέλλον του Μπενρτ Λένο δεν είναι σίγουρο στην Άρσεναλ και ο Αντρέ Ονάνα φαντάζει ιδανική επιλογή σε περίπτωση που αποχωρήσει ο Γερμανός από το Λονδίνο.\n10.06.2021 | 19:01\nΤην ποινή που του επέβαλε η FIFA είδε να μειώνεται ο τερματοφύλακας του Άγιαξ και της εθνικής Καμερούν, Αντρέ Ονάνα. Ο 25χρονος παίκτης, ενώ είχε δεχτεί αρχικά «καμπάνα» 12 μηνών, είδε την ποινή του να μειώνεται στους 9 μήνες. Έτσι, από τον ερχόμενο Νοέμβριο θα μπορέσει να επανέλθει κανονικά σε αγωνιστική δράση.\nΔεκτή η προσφυγή Ονάνα στο CAS\nΤον περασμένο Φεβρουάριο, ο Καμερουνέζος τερματοφύλακας βρέθηκε θετικός σε απαγορευμένη ουσία σε τυχαίο έλεγχο. Ισχυριζόμενος πως από λάθος πήρε φάρμακα της συζύγου του, ο παίκτης του Άγιαξ θέλησε να δικαιολογηθεί. Ωστόσο η ΟΥΕΦΑ δεν πήρε στα ψιλά την περίπτωσή του, τιμωρώντας τον με 12μηνη απαγόρευση συμμετοχής.\nΟ απόφοιτος της «μασία» δεν άφησε τα πράγματα στην τύχη τους, κάνοντας προσφυγή στο CAS. Εκεί η ποινή της ΟΥΕΦΑ κρίθηκε «δυσανάλογη του σφάλματος» και «υπερβολική». Έτσι, αποφασίστηκε η μείωση της σε 9 μήνες, κάτι που σημαίνει πως από τον Νοέμβριο ο Ονάνα θα μπορεί να επιστρέψει στις διοργανώσεις. Έτσι, 2 μήνες πριν την λήξη της ποινής, ο Καμερουνέζος θα μπορεί να συμμετέχει κανονικά στις προπονήσεις της ομάδας του.\nΤρίβει τα χέρια της η Άρσεναλ\nΑυτή η εξέλιξη χαροποιεί ιδιαίτερα την Άρσεναλ (πέρα από τον Άγιαξ φυσικά). Ο 25χρονος τερματοφύλακας είχε απασχολήσει έντονα τους «κανονιέρηδες» τον Ιανουάριο. Ωστόσο, η υπόθεσή του δεν είχε την επιθυμητή τροπή, καθώς έπεσε βαρύς ο πέλεκυς της ΟΥΕΦΑ. Έτσι ο Ματ Ράιαν της Μπράιτον επιλέχθηκε στην θέση του, ως δανεικός.\nΠλέον, με αυτά τα νέα δεδομένα, δεν αποκλείεται να υπάρξει νέα επαφή των Λονδρέζων. Η τιμή του Ονάνα βρίσκεται πολύ χαμηλά, λόγω της μη χρησιμοποίησης του αγωνιστικά, καθώς και επειδή το συμβόλαιο του ολοκληρώνεται σε 12 μήνες. Ένα ποσό κοντά στα 10 εκατομμύρια μπορεί να κριθεί αρκετό από τον «Αίαντα», μη θέλοντας να χάσουν τον παίκτη τους στο… τζάμπα.\nΌλα αυτά γίνονται την ώρα που το μέλλον του Λένο στο «Έμιρεϊτς» μόνο σίγουρο δεν είναι. Μπορεί ο Γερμνανός να έχει ακόμη 2 χρόνια συμβολάιου, ωστόσο δεν εμφανίζεται ανρητικός στο ενδεχόμενο αποχώρησης από την Άρσεναλ.


ΕΝΝΕΑ ΕΤΗ ΦΩΤΟΣ: ΤΑ ΑΝΕΞΗΓΗΤΑ ΦΑΙΝΟΜΕΝΑ ΤΗΣ ΜΑΧΗΣ ΤΟΥ ΜΑΡΑΘΩΝΑ\nΟ Πλούταρχος στο έργο του «Θησεύς», αναφέρει ότι πολλοί Αθηναίοι είδαν να ανοίγει η γη μπροστά τους και να ξεπροβάλει ο Θησέας από μέσα της κυνηγώντας τους Πέρσες. Ακόμα πολλοί είδαν τον ημίθεο Ηρακλή με το ρόπαλο του να ανοίγει τις σειρές των Ανατολιτών.Ο Παυσανίας στα “ΑΤΤΙΚΑ” (Ι, 15,3) αναφέρει ότι πολλοί Αθηναίοι είδαν ανθρώπους άγνωστης ταυτότητας να πολεμούν δίπλα τους και μας δίνει μια παραστατική εικόνα για την μάχη που διεξήχθη. Αναφέρει ότι ο Θησέας παριστάνεται να βγαίνει από την γη. Επίσης αναφέρεται και ο ημίθεος Ηρακλής να λαμβάνει μέρος στην μάχη. Μας μιλάει επίσης για την θεά Αθηνά η οποία επίσης έπαιρνε μέρος στην μάχη πάνοπλη, και οδηγούσε ένα άρμα με τέσσερα άλογα. Ακόμα στο πλευρό των Αθηναίων ήταν και ο θεός Πάνας ο οποίος μαζί με τους Πανίσκους του σκόρπισαν τον τρόμο και τον πανικό στους Πέρσες και οι τελευταίοι τράπηκαν σε φυγή. Ο Ηρόδοτος γράφει (ΣΤ ‘,105) ότι ο Φειδιππίδης (δρομέας μεγάλων αποστάσεων) κατά την διαδρομή του προς την Σπάρτη, λίγο πριν την μάχη, είδε στο Παρθένιον όρος τον θεό Πάνα. Σύμφωνα λοιπόν με αυτά που διηγήθηκε ο Φειδιππίδης στους Αθηναίους, τον συνάντησε ο Πάνας στην περιοχή του Παρθένιου όρους παραπάνω από τον Τεγέα. Τον φώναξε με το όνομα του και τον ρώτησε γιατί δεν φροντίζουν οι Αθηναίοι γι’ αυτόν, ενώ ο ίδιος τους είχε βοηθήσει κατά το παρελθόν και ότι το ίδιο θα κάνει και στο μέλλον. Οι Αθηναίοι μετά την νίκη τους λοιπόν του αφιέρωσαν ένα σπήλαιο που βρίσκεται στην βόρεια πλευρά της ακρόπολης και ο στρατηγός της μάχης του Μαραθώνα, ο Μιλτιάδης, μερίμνησε για την κατασκευή αγάλματος του θεού, το οποίο έφερε την επιγραφή “Τον τραγόπουν εμέ Πάνα, τον Αρκάδα, τον κατά Μήδων, τον μετ’ Αθηναίων, στήσατο Μιλτιάδης”. Τέλος η εμφάνιση ενός χωρικού με επίμηκες όπλο (όχι δόρυ ή κάτι άλλο γνωστό) έρχεται να ολοκληρώσει το πέπλο των μυστηρίων που συνέβησαν στην ιστορική εκείνη μάχη. Ο συγκεκριμένος «χωρικός» λοιπόν εθεάθη να φονεύει πολλούς από τους βαρβάρους και μετά το πέρας της μάχης εξαφανίστηκε. Οι έλληνες που μάχονταν δίπλα του αδυνατούσαν να τον κοιτάξουν κατάματα. Ένας που τόλμησε, τυφλώθηκε. Μετά την μάχη, οι Αθηναίοι έσπευσαν να ρωτήσουν το μαντείο των Δελφών γι’ αυτόν και έλαβαν την απάντηση: «Να τιμήσετε τον ήρωα Εχετλαίο» μετά από αυτό ανήγειραν μνημείο με λευκό μάρμαρο. Κανείς δεν είναι σε θέση να πει με βεβαιότητα, ότι όλα αυτά συνέβησαν πραγματικά ή όχι. Λέμε μόνο τι γράφουν τα αρχαία κείμενα και οι πηγές. (Πλούταρχος-Παυσανίας-Ηρόδοτος) Ίσως να ήταν φαινόμενα που αδυνατεί να ερμηνεύσει ο άνθρωπος με τις περιορισμένες γνώσεις του, ακόμη και σήμερα. Και για να απαλλαχτεί από προβληματισμούς και σκέψεις, καταφεύγει στην προσφιλή του μέθοδο να τα χώνει σαν σκουπίδια κάτω από το χαλί και να τα απορρίπτει ως παραμύθια. Ακόμη και παραμύθια να είναι, είναι δικά μας. Και είναι ομορφότερα, από τα εισαγόμενα… και ο νοών νοείτω.


Τα Αγγλικά στις πρώτες τάξεις του Σχολείου. Δήλωση της Α. Διαμαντοπούλου - vetonews\nΗ διδασκαλία της ξένης γλώσσας θα γίνεται στο δημόσιο σχολείο με τρόπο, ώστε το παιδί να προετοιμάζεται να δώσει εξετάσεις για το Κρατικό Πιστοποιητικό Γλωσσομάθειας. Το παιδί να μην χρειάζεται φροντιστήρια, να μην πληρώνει ο γονιός.\nΤα παιδιά στο δημόσιο σχολείο και μέσα από τη δημόσια εκπαίδευση να μπορούν να έχουν στα χέρια τους το Κρατικό Πιστοποιητικό Γλωσσομάθειας. Είναι κάτι που το χρωστάμε στον ελληνικό λαό και το χρωστάμε πρώτα απ όλα εμείς ως Πολιτεία -που πρέπει να οργανώσουμε το σύστημα- και έπειτα εσείς, ως εκπαιδευτικοί, ώστε όλη αυτή η δουλειά και η επένδυση που κάνετε επί χρόνια να έχει συγκεκριμένο αποτέλεσμα.\nΤελευταία τροποποίηση στις Πέμπτη, 21 Οκτωβρίου 2010 11:12


Πρόγραμμα PARADISO Συμμετοχική Προσέγγιση για την Ευαισθητοποίηση και Καταπολέμηση των Διακρίσεων βάσει του Σεξουαλικού Προσανατολισμού και της Ταυτότητας Φύλου στον Τομέα της Υγείας\nΕίναι η δημιουργία ενός συμπεριληπτικού και ΛΟΑΤΚΙ πολιτιστικά επαρκούς τομέα υγείας μέσω μιας συμμετοχικής προσέγγισης. Το πρόγραμμα στοχεύει στην καταπολέμηση των διακρίσεων απέναντι στα ΛΟΑΤΚΙ άτομα και την ευαισθητοποίηση των επαγγελματιών υγείας σχετικά με τους ΛΟΑΤΚΙ ορισμούς, τα δικαιώματα και τις ανάγκες των ΛΟΑΤΚΙ ατόμων.\nΔημιουργία στοχευμένων αρχών και κατευθυντήριων οδηγιών σχετικά με ΛΟΑΤΚΙ ζητήματα για επαγγελματίες υγείας. Πιλοτική λειτουργία πολιτισμικά επαρκούς δομής για ΛΟΑΤΚΙ ζητήματα και αξιολόγηση. Δράσεις ενημέρωσης και ευαισθητοποίησης.\nΑύξηση της γνώσης σχετικά με τις ανάγκες των ΛΟΑΤΚΙ ατόμων, τα στερεότυπα και τις συμπεριληπτικές πρακτικές, εκαπιδευμένοι επαγγελματίες υγείας με εξειδικευμένη γνώση πάνω στις ανάγκες των ΛΟΑΤΚΙ ατόμων, αυξημλενη ευαισθητοποίηση σχετικά με τις δυσκολίες που αντιμετωπίζουν τα ΛΟΑΤΚΙ άτομα στο χώρο της υγείας, καθιέρωση διαύλων και σχέσεων εμπιστοσύνης μεταξύ παρόχων υγείας και των ΛΟΑΤΚΙ ατόμων.\nΘέλετε να συμμετάσχετε στα εκπαιδευτικά σεμινάρια του προγράμματος PARADISO;\nΠρογράμματα ενδυνάμωσης και παροχής υπηρεσιών για ΛΟΑΤΚΙ άτομα\nΔευτέρα-Παρασκευή 10:00-19:00, δυνατότητα επικοινωνίας μέσω Skype & δωρεάν διά ζώσης συνεδρίες για ΛΟΑΤΚΙ άτομα, οικογένειες, γονείς, εκπαιδευτικούς.\nΟμοφυλοφιλική και Λεσβιακή Κοινότητα Ελλάδος (ΟΛΚΕ), Θετική Φωνή, Athens Pride και Thessaloniki Pride.\nΠες το σ' εμάς\nΈργο που υλοποιείται από την Colour Youth – Κοινότητα LGBTQ Νέων Αθήνας, με στόχο την καταγραφή περιστατικών ομοφοβικής, τρανσφοβικής βίας και διακρίσεων, την αντιμετώπιση των συνεπειών τους, την ενημέρωση και ευαισθητοποίηση των πολιτών.\nΌταν σε προσβάλλουν επειδή κρατιέστε χέρι χέρι στο δρόμο, όταν απειλείσαι λόγω της εμφάνισής σου, όταν φοβάσαι να δείξεις αυτό που πραγματικά είσαι …\nΠες το σ’ εμάς! Κάνε την εμπειρία σου να μετρήσει ενάντια στην ομοφοβία, την αμφιφοβία και την τρανσφοβία.\nΠΕΣ ΤΟ Σ ΕΜΑΣ\nTranscending Youth – Υποστήριξη Τρανς Νέων\nΑν είσαι νέο τρανς ή non-cis άτομο και θέλεις να ενημερωθείς για τις διαδικασίες που υπάρχουν σχετικά με την νομική αναγνώριση ταυτότητας φύλου και την αλλαγή εγγράφων, ή τις διαδικασίες για ιατρική φυλομετάβαση (transition) έλα σε επικοινωνία μαζί μας!\nΝα ενημερώσουμε τα νέα τρανς άτομα για διαδικασίες νομικής αναγνώρισης ταυτότητας φύλου και ιατρικής φυλομετάβασης (transition).\nNα υποστηρίξουμε τα νέα τρανς άτομα παρέχοντας συνοδευτικές υπηρεσίες στις αρμόδιες υπηρεσίες για διαδικασίες αλλαγής εγγράφων ή ιατρικής φυλομετάβασης.\nΝα βοηθήσουμε τα νέα τρανς άτομα να ενδυναμωθούν και να αναπτύξουν τις δεξιότητες τους μέσα από εκπαιδεύσεις.\nΝα δημιουργήσουμε έναν ασφαλή χώρο, στον οποίο τα νέα τρανς άτομα θα μπορούμε να βρισκόμαστε, να γνωριζόμαστε και να συζητάμε για ζητήματα που μας απασχολούν.\nΝα ενημερώσουμε και να εκπαιδεύσουμε επαγγελματικά στελέχη, μέλη και εθελοντές οργανώσεων που προσφέρουν υπηρεσίες υγείας σε ζητήματα που αφορούν τα τρανς άτομα.\nΝα ενισχύσουμε την ορατότητα των τρανς νέων και να ευαισθητοποιήσουμε την κοινωνία για τα ζητήματα που μας αφορούν.\nΌλες οι επαφές είναι εμπιστευτικές και διασφαλίζεται πλήρως η ανωνυμία σου.\nΗ Colour Youth ανακοινωνει τη λειτουργία ομάδων ενδυνάμωσης για LGBTQ+ άτομα, για 6η συνεχόμενη χρονιά!\nΣκοπός των ομάδων είναι η διερεύνηση διαφορετικών ταυτοτήτων όπως τις βιώνει το κάθε άτομο ξεχωριστά και το μοίρασμα εμπειριών και συναισθημάτων. Aπώτερος στόχος μας είναι η προσωπική μας ενδυνάμωση μέσα από την αλληλεπίδραση και τη συνύπαρξη σε έναν ασφαλή χώρο.\nΟμάδα Σεξουαλικού Προσανατολισμού, για non-straight άτομα (Λεσβίες, γκει, μπαι, ασεξουαλ, πανσεξουαλ, queer και άλλα)\nΟμάδα Ταυτότητας Φύλου: για non-cisgender άτομα (τρανς άντρες, τρανς γυναίκες, non binary, genderqueer, questioning και άλλα).\nΚάθε άτομο μπορεί να λάβει μέρος σε όλες τις ομάδες και για όσες συναντήσεις των ομάδων επιθυμεί.\nΠρόγραμμα σίτισης κατά της φτώχειας\nΘέλετε να μάθετε περισσότερα ή να συμμετάσχετε στο πρόγραμμα PARADISO;\nΕΠΑΓΓΕΛΜΑΤΙΕΣ ΥΓΕΙΑΣ ΘΑ ΕΠΩΦΕΛΗΘΟΥΝ


Εργατική Αλληλεγγύη - Ποιός απειλεί με ποινή θανάτου τους κρατούμενους της 6 Mάη;\nΣυμπαραστάτες των απεργών πείνας Ταράσιου Ζαντορόζνι και Γεράσιμου Κυριακόπουλου βρέθηκαν με πανό στην είσοδο του Υπουργείου Δικαιοσύνης την Δευτέρα 29 Γενάρη. Μέλη της Ένωσης Δικηγόρων για την υπεράσπιση των συνταγματικών δικαιωμάτων, γιατροί της ΕΙΝΑΠ αλλά και δεκάδες νέοι απαίτησαν να σταματήσει ο υπουργός Δικαιοσύνης να αγνοεί την υπόθεση βάζοντας σε κίνδυνο τις ζωές των δύο απεργών πείνας.\nMαζί με τον Κώστα Κατσαδούρας βρίσκονται άδικα προφυλακισμένοι από τις 6 Μάη όταν η αστυνομία επετέθη μετά το τέλος της αντιπολεμική διαδήλωση του Ευρωπαϊκού Κοινωνικού Φόρουμ και συνέλαβε δεκάδες διαδηλωτές. Οι κατηγορίες σε βάρος τους είναι προϊόν σκευωρίας. Αστυνομικοί ανασκεύασαν τις αρχικές τους καταθέσεις ώστε να συμπίπτει η σύλληψή τους με σημεία όπου είχαν προηγηθεί επεισόδια με την αστυνομία. Η προφυλάκισή τους από τότε αποτελεί σκάνδαλο όπως και η άρνηση του συμβουλίου Εφετών να ορίσει μέρα για την εκδίκαση του αιτήματος των τριών για αναστολή της κράτησης και ορισμό δικάσιμης.\nΣε δηλώσεις στα ΜΜΕ η δικηγόρος Βάσω Καραϊνδρου κατέστησε υπεύθυνο τον ίδιο τον υπουργό Α. Παπαληγούρα. «Δεν είναι δυνατόν οι κουμπάροι να αποφυλακίζονται και οι διαδηλωτές να αγνοούνται».\nΟ Π. Κωνσταντίνου από την Πρωτοβουλία ΓΕΝΟΒΑ 2001 απαίτησε την άμεση απελευθέρωση των τριών διαδηλωτών και έβαλε το ερώτημα: «Μήπως ο κ. Παπαληγούρα περιμένει να καταλήξουν οι δύο απεργοί πείνας για να πάρει πρωτοβουλία;»\nΗδη, εκατοντάδες υπογραφές έχουν μαζευτεί από Πρωτοβουλία Αλληλεγγύης ενώ φοιτητικές συνελεύσεις απαιτούν την αποφυλάκιση των τριών.


Ευάγγελος Κρητικός: 2011\nΟ Ε. Κρητικός στην πρωίνη ζώνη του Alter αυριο το πρωι.\nΣτις 22/06/2011 ήμερα Τετάρτη και ώρα 07:00-10:00 το πρωί ο κ. Κρητικός Ευάγγελος , θα εμφανιστεί στην πρωινή ζώνη του Αlter στην εκπομπή ΚΑΛΗΜΕΡΑ ,του Γιώργου Αυτιά, όπου θα προβεί σε ενημέρωση για το θέμα της διενέργειας των πλειστηριασμών , από πλευράς των τραπεζών\nΑναρτήθηκε από Γιώργος Τούρλος στις 8:25 μ.μ. 1 σχόλια\nΟ Ε. Κρητικός στην πρωίνη ζώνη του Alter αυριο το ...


Το ξενοδοχείο βρίσκεται στην καρδιά περιοχής διασκέδασης, παρέχοντας πρόσβαση σε Rue de Rivoli, που απέχει 1050 μέτρα. Κατασκευασμένο το 1890, το παραδοσιακό ξενοδοχείο ανακαινίστηκε το 2005.\nΤο ξενοδοχείο βρίσκεται σε ήσυχη τοποθεσία στο Παρίσι κοντά στο σταθμό του μετρό Opéra. Το ξενοδοχείο βρίσκεται στην επιχειρηματική περιοχή του Παρισιού δίπλα σε εκκλησίες, μουσεία και όπερα.\nΤο Duminy Vendome 6-ορόφων προσφέρει ηχομονωμένα δωμάτια εξοπλισμένα με δωρεάν Wi-Fi, κεντρική θέρμανση, χώρο αποθήκευσης, ντουλάπι και τηλέφωνο διεθνών κλήσεων καθώς και φούρνο μικροκυμάτων, ηλεκτρικό βραστήρα και παροχές για καφέ και τσάι. Επίσης περιλαμβάνονται μπάνια με μπανιέρα, ντους και πετσέτες.\nΟι επισκέπτες μπορούν να ξεκινήσουν τη μέρα τους με πρωινό με μπουφέ που σερβίρεται στο κελάρι. Το ξεχωριστό εστιατόριο σάς προσφέρει ωραία πιάτα αμερικανικής κουζίνας. Το lounge bar σερβίρει καφέδες και τσάγια. Προσφέροντας φαγητό και ποτό, τα Angelina Paris και Carr's είναι περίπου 50 μέτρα από το κατάλυμα.\nΤο Duminy Vendome βρίσκεται σε απόσταση 20 λεπτών οδικώς από το αεροδρόμιο Le Bourget.\nΤο ξενοδοχείο παρέχει υπηρεσία φύλαξης παιδιών, kid's club και επιτραπέζια παιχνίδια για παιδιά.\nHotel Du Gouverneur Παρίσι\nBalladins Aulnay Garonor Παρίσι\nSemiramis ****, Ρόδος\nPlanos Beach ***, Ζάκυνθος\nTzaki ***, Πάτρα\nValentina ***, Ζαντάρ\nMedusa **, Ρέθυμνο\nChroma Design And ****, Ναύπλιο\nαρχοντικό ζαφειρόπουλου ***, Καλάβρυτα\nSognando Te, Ασίζη\nInter-hotel Frisia ***, Beaulieu-sur-Mer\nHexenhaus ***, Δρέσδη\nPalacio Blanco ***, Velez Malaga\nComfort Toulouse Sud ***, Ramonville-Saint-Agne


Ομιλία του βουλευτή Ηρακλείου ΣΥΡΙΖΑ Ιωάννη Μιχελογιαννάκη στο νομοσχέδιο για τον έλεγχο και προστασία του δομημένου περιβάλλοντος. | Μιχελογιαννάκης Ιωάννης, Βουλευτής Ηρακλείου, Ιωάννης Μιχελογιαννάκης, Michelogiannakis Ioannis\nΟμιλία του βουλευτή Ηρακλείου ΣΥΡΙΖΑ Ιωάννη Μιχελογιαννάκη στο νομοσχέδιο για τον έλεγχο και προστασία του δομημένου περιβάλλοντος.\nΔημοσιεύτηκε στις 18/10/2017\nΗ έλλειψη δασολογίου, εθνικού κτηματολογίου, καθορισμού αιγιαλού, οριογραμμών υδατορεμάτων, αρχαιολογικών χώρων και προστατευμένων περιοχών φυσικού κάλλους, έφερε ασυδοσία.\nΆμεση σύσταση παρατηρητηρίου στο υπουργείο. Στην τοπική αυτοδιοίκηση παρατηρητήριο β’ βαθμού, περιφερειακό παρατηρητήριο στην έδρα κάθε περιφέρειας και τοπικό παρατηρητήριο στην έδρα κάθε περιφερειακής ενότητας.\nΟι υπηρεσίες δόμησης παραμένουν μόνο για δανειοδότηση. Τα παρατηρητήρια ελέγχουν και εποπτεύουν τις κάτωθι 5 επιτροπές:\nεπιτροπές κρίσεις αυθαιρέτων\nεπιτροπές ενστάσεων αυθαιρέτων.\nΣύσταση συμβουλίου παρακολούθησης του δομημένου περιβάλλοντος, δηλαδή, κοινωνικός έλεγχος όπου συμμετέχουν όλοι οι κοινωνικοί και επιστημονικοί φορείς της τοπικής αυτοδιοίκησης. Σύσταση εκθέσεων από τα παρατηρητήρια, που υποβάλλονται στο υπουργείο και στην επιτροπή της Βουλής. Σύσταση περιφερειακών συλλογικών οργάνων, δηλαδή, περιφερειακό συμβούλιο πολεοδομικών θεμάτων αμφισβητήσεων και περιφερειακό συμβούλιο αρχιτεκτονικής περιφερειακής επιτροπής προσβασιμότητας.\nΔημιουργία 3 τύπων έκδοσης αδειών.\nΗ οικοδομική άδεια είναι ατομική διοικητική πράξη αρμοδιότητας του δήμου, ο οποίος δημιουργεί ηλεκτρονική ταυτότητα. Η άδεια δίνεται με ηλεκτρονική διαδικασία και με ηλεκτρονική πλατφόρμα σύνδεσης υπηρεσιών και φορέων. Η διαδικασία προ-έγκρισης είναι προαιρετική, εκτός ορισμένων περιπτώσεων όπου είναι υποχρεωτική.\nΌταν οι εργασίες γίνονται πέραν της αδείας, έχουμε άδεια αναθεώρησης, με ευθύνη του επιβλέποντος μηχανικού.\nΟ έλεγχος εφαρμογής της άδειας θα γίνεται από διαφορετικό ελεγκτή ανά κατηγορία έργου, οι οποίοι ελέγχονται από το Σώμα Επιθεωρητών Δόμησης. Προβλέπεται η δημιουργία «τράπεζας» ως ψηφιακή εφαρμογή με σκοπό την αξιοποίηση και διαχείριση δικαιωμάτων δόμησης. Ενώ, τα δικαιώματα δόμησης προκύπτουν από την αντιστοίχιση τίτλων μεταφοράς συντελεστών δόμησης με τίτλους εισφοράς περιβαλλοντικού ισοζυγίου.\nΗμερομηνία ορόσημο η 28/7/2011.\nΆμεση κατεδάφιση σε αυτά που εντοπίζονται ενώ έχουν ανεγερθεί.\nΤο πρόστιμο ανέγερσης αυξάνεται από το 30% στο 100% της αντικειμενικής αξίας.\nΤο πρόστιμο διατήρησης μέχρι την κατεδάφιση από 5% στο 50%.\nΠαρατείνεται η υπαγωγή για 2 χρονιά, αυξάνονται οι δόσεις των προστίμων σε 100 δόσεις. Οριστική απαγόρευση για δόμηση σε αιγιαλούς, δάση, ρέματα και αύξηση των προστίμων σε ευαίσθητες περιβαλλοντικά περιοχές, ενώ μειώνεται η καταβολή δόσεων σε μακροχρόνια ανέργους, δικαιούχους επιδόματος αλληλεγγύης, παλιννοστούντες, ΑΜΕΑ, τρίτεκνους και πολύτεκνους.\nΜειώνονται τα πρόστιμα για αυθαίρετα από 1983 μέχρι 1993. Μειώνονται τα πρόστιμα σε εκτός σχεδίου αυθαίρετα που εκκρεμεί πολεοδομική μελέτη και μειώνονται τα πρόστιμα σε αυθαίρετες κατασκευές όπως υπόγεια, πατάρια, σοφίτες.\nΓια αυθαίρετα που θα δομηθούν μετά τις 20/8 καμία ανοχή.\nΕπίσης, θα υπάρξει μείωση προστίμων σε στάσιμους οικισμούς κάτω των 500 κατοίκων που δεν είναι παραλιακοί ή κοντά σε χιονοδρομικά κέντρα τα οποία έχουν γίνει πριν το 1993, στα κτήρια που δεν έχουν πολεοδομική άδεια, αλλά έχουν υπερβάσεις από 100 έως 500 τ.μ. και θα μειώνονται τα πρόστιμα κατά 20% όταν μπαίνει το αυθαίρετο στο σχέδιο πόλης. Μείωση θα επέλθει και σε όσους αποφασίσουν να νομιμοποιήσουν από 9/12/2017 μέχρι 8/6/2018, καθώς και σε οικόπεδα που συνορεύουν με ρέματα που έχουν τεχνικά έργα κλειστής διατομής.\nΘα γίνουν δωρεάν νομιμοποιήσεις στα του υπερταμείου της εκκλησίας των παλαιοημερολογιτών και ιδιωτικών αθλητικών σωματείων. Θα μειωθούν τα κόστη κατά 20% σε όσους μεταφέρουν το ακίνητο από τις παλιές ρυθμίσεις στις νέες. Η υποχρέωση εκπόνησης στατικής επάρκειας θα αφορά μόνο τα κτίσματα που είχαν χαρακτηρισθεί υψηλής προτεραιότητας μέσω δελτίου τρωτότητας.\nΜείωση σε 10% από 20% στα βιομηχανικά κτήρια, αν έχουν προχωρήσει σε νομιμοποίηση από 28 Ιουλίου του 2011 και μετά. Εξαιρούνται από την διαγραφή προσωρινές κατασκευές σε τουριστικές περιοχές.\nΤα αυθαίρετα που έχουν δηλωθεί στους 3 τελευταίους νόμους και δεν έχουν καταβληθεί πληρωμές, θα επαναϋπολογιστούν με το νέο νόμο και θα συμψηφιστούν με αυτά που έχουν πληρωθεί. Μειώνονται τα παράβολα.\nΤέλος, ζητώ από το υπουργείο να ξεκαθαριστεί άμεσα το ζήτημα στα εξ αδιαιρέτου και στις καταπατήσεις, τα οποία αποτελούν μείζον πρόβλημα για το Ηράκλειο, αλλά και όλη την Ελλάδα.\n11/1/2019: Ο Ι. Μιχελογιαννάκης στη συνάντηση εργασίας στο Υπ. Πολιτισμού αναφορικά με θέματα πολιτισμού της περιφέρειας Κρήτης\n11/1/2019: Δελτίο Τύπου σχετικά με την ονομαστική ψηφοφορία της 14ης Ιανουαρίου 2019\n10/1/2019: Επικοινωνία του Ι. Μιχελογιαννάκη με τον Υπουργό Αγροτικής Ανάπτυξης και Τροφίμων, για τα έντονα καιρικά φαινόμενα του Δεκεμβρίου στην περιοχή του Αρκαλοχωρίου\n4/1/2019: Αναφορά του Ι. Μιχελογιαννάκη στη ΒτΕ, για προβλήματα στον υπολογισμό των επιστροφών των παρακρατηθέντων σε απόστρατους Ε.Δ. και Σ.Α.\n30/12/2018: «4 ουσιώδη ζητήματα που πρέπει αύριο να λυθούν από τον Υπουργό Υγείας»\n28/12/2018: Επικοινωνία του κ. Μιχελογιαννάκη με τον Υπ. Παιδείας σχετικά με τους πολύτεκνους αναπληρωτές εκαπιδευτικούς


Battlefield V: Που είναι;; – Geekdom Νews - techingreek.com\nBattlefield V: Που είναι;; – Geekdom Νews\nΓιατί δεν ακούγεται πουθενά πια το νέο μεγαθήριο του Battlefield...;\nin News, PC Builders GR, Playstation, Xbox, Γενικά\nBattlefield V: Που είναι;;\nΠριν μερικά χρόνια, όταν ετοιμαζόμασταν να υποδεχτούμε το νέο Battlefield (εν προκειμένω το Battlefield 1), υπήρχε ένας μικρός χαμός online. Οι μεν έλεγαν ότι το νέο Battlefield θα σκοτώσει τον ανταγωνισμό (όπου “ανταγωνισμός” βλέπε Call of Duty). Οι δε, έλεγαν ότι δεν τους ενδιαφέρει καθόλου γιατί το θέμα του ήταν βαρετό. Δεν έχει σημασία ποιος είχε δίκιο και ποιος όχι τελικά, αυτό που κρατάω εγώ πάντως, είναι το ότι ο χαμός που είχε προκληθεί τότε βοήθησε πάρα πολύ το Battlefield 1 να ξεκινήσει δυναμικά. Η αλήθεια είναι ότι πρόκειται για ένα από τα καλύτερα trailer που έχουμε δει τα τελευταία χρόνια! Τις επόμενες εβδομάδες μετά το trailer αυτό, το ενδιαφέρον για τον τίτλο ήταν τόσο μεγάλο που κανείς δεν έδωσε σημασία στις μικρές λεπτομέρειες που βλέπαμε τότε και που τελικά, πολύ απλά, χάλασαν το παιχνίδι!\nΓιατί ναι, το Battlefield δεν έκανε την επιτυχία που έπρεπε και μπορούσε. Χαρακτηριστικό παράδειγμα το ότι, ενώ πούλησε τις πρώτες εβδομάδες που κυκλοφόρησε σαν ζεστό κουλουράκι, μετά από μερικούς μήνες το ενδιαφέρον ατόνησε επικίνδυνα. Σε σημείο που τον Απρίλιο-Μάιο του 2017 το player count του Battlefield 4 να ξεπεράσει εκείνο του Battlefield 1…\nΑυτό μόνο κακό μπορεί να κάνει σε ένα καινούργιο παιχνίδι. Ναι, πήγαν πολλά στραβά με το Battlefield 1 από την αρχή, όμως αυτό είναι άλλο, μεγάλο, θέμα. Αυτό που κρατάω είναι ότι ξεκίνησε πολύ δυναμικά κι όλα αυτά, εν μέρη, εξ αιτίας ενός εξαιρετικού trailer!\nΚι εδώ ερχόμαστε στο αρχικό μας θέμα!\nΓιατί κανείς δεν ενδιαφέρεται για το Battlefield V;\nΑς τα πάρουμε τα πράγματα με τη σειρά. Το trailer του ήταν απλά τραγικό. Μακράν το χειρότερο trailer που έχει βγάλει η ΕΑ τα τελευταία χρόνια. Αυτό αποδεικνύεται εύκολα από το like/dislike bar στο YouTube. Τι; Δεν είναι ο σωστός τρόπος αυτό για να βγάλεις ασφαλή συμπεράσματα για ένα παιχνίδι; Δίκιο έχεις, αλλά να το θυμάσαι όταν θα δεις το επόμενο Call of Duty!\nΝαι, δεν είναι και ο καλύτερος τρόπος για να μπορέσουμε να σχηματίσουμε μια γνώμη, όμως σε αυτή την περίπτωση, το trailer μας δημιούργησε εντελώς λάθος εντυπώσεις. Κι άσχημες εντυπώσεις, γιατί πολύ απλά φάνηκε σαν μια φτηνή αντιγραφή του Call of Duty. Υπερβολικά χρώματα, one man army σκηνικά, υπερβολικά στολισμένοι χαρακτήρες και γενικά πράγματα τα οποία δεν μας είχε συνηθίσει το Battlefield. Έτσι, ο περισσότερος κόσμος αντέδρασε άσχημα, με αποτέλεσμα να αναγκαστεί η DICE και κατ’ επέκταση η ΕΑ, να τα μαζέψει και να επιταχύνει όλες τις διαδικασίες της. Από την closed beta του παιχνιδιού μέχρι και την ανακοίνωση για το ότι πλέον δεν υπάρχει Premium! Ναι, αυτή η ΣΗΜΑΝΤΙΚΌΤΑΤΗ ανακοίνωση πέρασε σε δεύτερη μοίρα, πολύ απλά γιατί το trailer ήταν απογοητευτικό!\nΤελικά, μετά από αυτές τις αντιδράσεις, η DICE ξεκίνησε αγώνα για να μπορέσει στην ουσία να κερδίσει πάλι τον κόσμο που είχε χάσει. Εξ’ αιτίας βέβαια και του μέτριου Battlefield 1 αλλά και του κακού trailer. Προσωπικά, περίμενα την closed beta για να δω αν θα επενδύσω σε ακόμα ένα Battlefield κι από ότι φαίνεται έκανα καλά! Προφανώς και φαίνεται ότι βιάστηκαν λίγο να την βγάλουν στο κοινό, αλλά τα πολλά λάθη, τους ανάγκασαν να βιαστούν. Γεμάτη προβλήματα η beta, λοιπόν, αλλά προφανώς λογικό! Παρακολούθησα το σύνολο των γνωστών YouTubers που είχαν πρόσβαση κι όλοι έλεγαν το ίδιο ακριβώς πράγμα. Καλό σαν βάση αλλά παιδιά έχει πολλά προβλήματα! Θα προλάβετε να τα λύσετε; Και εδώ είναι το δεύτερο πρόβλημα της υπόθεσης!\nΒελτίωση αλλά σιωπή από όλους\nH beta ανέδειξε, όπως ήταν φυσιολογικό, όλα τα προβλεπόμενα προβλήματα νεότητας του τίτλου. Ταυτόχρονα έδειξε και την σαφέστατη αλλαγή κατεύθυνσης που δείχνει να έχει πάρει για τα καλά η DICE. Μεγαλύτερη έμφαση στις squads, καινούργιοι μηχανισμοί, δουλεμένο από την αρχή μοντέλο πτήσης και γενικά πολλές μικρές και μεγάλες αλλαγές. Σε γενικές γραμμές, ήταν μια καλή beta που δείχνει να βοηθά τον τίτλο. Όλα καλά μέχρι εδώ. Όμως, για έναν πολύ περίεργο λόγο, δεν είχαμε τον ανάλογο χαμό, δεν είχαμε τον ανάλογο θόρυβο που περιμέναμε μετά από κάτι τέτοιο. Κανείς δεν ασχολείται πλέον μαζί του. Ούτε θετικά, ούτε αρνητικά. Λίγο τις πρώτες μέρες και αυτό ήταν! Πρέπει να ανησυχεί η DICE;\nΝΑΙ! Σίγουρα ναι! Και πολύ μάλιστα. Μετά το κάζο του Battlefront 2 και το τι ακολούθησε μετά από αυτό, η DICE είναι πλέον με την πλάτη στον τοίχο! Αν δεν κάνει τις ανάλογες πωλήσεις και δεν έχει την επιτυχία που περιμένουν όλοι, τότε θα μπούμε σε περίεργες καταστάσεις! Έχω την εντύπωση ότι κανείς πλέον δεν “καίγεται” με το Battlefiled. Κανείς δεν “καίγεται” με το πότε θα βγει, αν θα λέει τίποτα το στόρι και γενικά κάτι, να μιλήσει κάποιος για το Battlefield! Κάτι, ο οποιοσδήποτε! Μόνο ο χρόνος θα δείξει το τι θα γίνει. Εγώ, προσωπικά, θα το πάρω day one, γιατί πολύ απλά ότι έχω δει μέχρι σήμερα μου άρεσε αρκετά. Το τέλος του premium σίγουρα με βοηθά αρκετά αλλά και πάλι περιμένω να και συνέχεια στα καλά, αν και λιγοστά, νέα που βλέπω τώρα τελευταία! Μακάρι, γιατί έχω καιρό να παίξω ένα καλό FPS στον Δεύτερο Παγκόσμιο Πόλεμο!\nΜε το καλό να το δεχτούμε λοιπόν!\nTags: BattlefieldBattlefield VEA DICEElectronic ArtsFPSGeekdomTrailer\nΚοινό-όμοιο περιβάλλον UI με το iPad θα έχει και το νέο μεγαλύτερο iPhone X Plus\nΤα 15 χειρότερα παιχνίδια του 2018 (μέχρι τώρα) Part 2 - Geekdom Lists\nTo Pixel 4 πήρε χαμηλότερη βαθμολογία στο DxOMark έναντι του Galaxy S10 +\nΠερισσότερες αφίσες promo για το Oppo F9 λίγο πριν από την έναρξη του στις15 Αυγούστου


Η Θεσσαλονίκη στον κυβερνητικό ανασχηματισμό - MyPortal.gr\nΣίγουρα με ανοικτό το μέτωπο του μεταναστευτικού και της Τουρκίας αλλά και αυτό του κορωνοϊού δεν είναι το μείζον αλλά οι συζητήσεις παραμένουν ζωντανές στο εσωτερικό του κυβερνητικού στρατοπέδου για τον ανασχηματισμό.\nΧρονικά, δεν πρέπει να αναμένεται πριν τον Ιούνιο, οπότε και θα συμπληρώνεται ένας χρόνος διακυβέρνησης της χώρας από την κυβέρνηση του Κυριάκου Μητσοτάκη.\nΗ Θεσσαλονίκη στην πρώτη κυβέρνηση του κ. Μητσοτάκη εκπροσωπήθηκε ελάχιστα, μόνο από τον βουλευτή Β’ Θεσσαλονίκης Θόδωρο Καράογλου, ο οποίος ανέλαβε το χαρτοφυλάκιο του Υφυπουργού Μακεδονίας-Θράκης. Ο κ. Καράογλου αισθάνεται ήσυχος καθώς η παραμονή του στο Διοικητήριο δεν τίθεται προς συζήτηση και αναμένεται να παραμείνει στο ΥΜΑΘ σε έναν ανασχηματισμό.\nΟ Σταύρος Καλαφάτης, που ήδη έχει θητεύσει Υπουργός Μακεδονίας-Θράκης και αν. Υπουργός Περιβάλλοντος στις κυβερνήσεις του Αντώνη Σαμαρά, είναι πιθανό να αποτελέσει νέο πρόσωπο στην κυβέρνηση Μητσοτάκη. Η σημερινή του θέση ως γενικός γραμματέας της Κοινοβουλευτικής Ομάδας μπορεί να λειτουργήσει ως… τροχοπέδη καθώς ο πρωθυπουργός εμφανίζεται ικανοποιημένος από την άσκηση των καθηκόντων του και τη λειτουργία των γαλάζιων βουλευτών στη Βουλή.\nΕπίσης απο τους “παλιούς” ακούγεται το όνομα του Κώστα Γκιουλέκα, που θήτευσε ως υφυπουργός Παιδείας και Εσωτερικών, και από τους “νέους” της πρωτοεκλεγμένης βουλευτού Άννας Ευθυμίου.\nTags: ΑΝΑΣΧΗΜΑΤΙΣΜΟΣ, βουλευτες, ΘΕΣΣΑΛΟΝΙΚΕΙΣ, ΝΔ\nΝΔ: Ποιοί εκλέγονται στο δ.σ. της ΔΕΕΠ Β’ Θεσσαλονίκης


2 Νοεμβρίου 2013 - 12:39\nΜε εμπνευσμένες συλλογές καρτών και δώρων που αντανακλούν το αληθινό πνεύμα προσφοράς των Χριστουγέννων, η UNICEF ξεκινά την Χριστουγεννιάτικη εκστρατεία της και έχει ως κεντρικό σύνθημα «Ανακαλύψτε το δώρο ζωής μέσα σε κάθε δώρο UNICEF». Η Χειμερινή Συλλογή παρέχει στους φίλους της UNICEF τη δυνατότητα μοναδικών επιλογών ευχετηρίων καρτών με πρωτοποριακό φινίρισμα, μοντέρνα χρώματα, πρωτότυπα σχέδια και εντυπωσιακά χαρακτηριστικά όλα σε άριστη ποιότητα.\nΑναπτυγμένες από τη UNICEF οι πρωτότυπες ιδέες δώρων περιλαμβάνουν εκπαιδευτικά, συλλεκτικά και χειροποίητα είδη. Όλοι θα βρουν την κατάλληλη κάρτα ή το δώρο να συνοδεύσουν τις ευχές τους, παιχνίδια, διακοσμητικά και ημερολόγια για το 2014. Επίσης υπάρχουν κεριά, στολίδια για το Χριστουγεννιάτικο δέντρο και πολλά άλλα από την πιο μικρή ηλικία.\nΜια άλλη ξεχωριστή συλλογή η «2013 Εταιρικές Κάρτες & Δώρα» δίνει την ευκαιρία στις εταιρίες και τις επιχειρήσεις να στείλουν ευχές στους πελάτες, τους συναδέλφους τους φίλους αλλά και τα παιδιά των εργαζομένων δείχνοντας συγχρόνως, την αφοσίωσή τους στα παιδιά όλου του κόσμου. Αυστηρά επιλεγμένες, δημιουργικές και πολυτελείς κάρτες και εξαιρετικά επιχειρηματικά δώρα (ημερολόγια γραφείου ,τοίχου, τσέπης, διακοσμητικά είδη και πολλά άλλα), θα αποτελέσουν τον τέλειο συνδυασμό εταιρικής κοινωνικής ευθύνης και προσφοράς.\nΗ «Παιδική Επιβίωση και Ανάπτυξη Παιδιών» είναι ένας από τους 5 τομείς όπου εστιάζει η UNICEF. Με τη δράση μας, θέλουμε να ανοσοποιούμε τα παιδιά κατά των κοινών παιδικών ασθενειών και να εξασφαλίσουμε ότι τρέφονται καλά, επειδή κανένα παιδί δεν πρέπει να υποφέρει ή να πεθαίνει εξαιτίας μιας αποτρέψιμης ασθένειας.\nΔραστηριοποιούμαστε σε όλο τον κόσμο και μπορούμε να προσεγγίσουμε ακόμα και τα πιο ευάλωτα παιδιά στα πιο απομακρυσμένα μέρη του κόσμου. Έτσι σώζουμε περισσότερα από 20.000 παιδιά την ημέρα που αλλιώς θα πέθαιναν. Παρέχουμε επίσης μακροπρόθεσμες και βιώσιμες λύσεις που μπορούν να βελτιώσουν τις ζωές των παιδιών και να μεταμορφώσουν το μέλλον τους.\n• Επιβίωση και ανάπτυξη στην πρώιμη παιδική ηλικία.\n• Βασική εκπαίδευση και ισότητα των φύλων.\n• Αντιμετώπιση του HIV/AIDS.\n• Προστασία του παιδιού από τη βία, την εκμετάλλευση και την κακομεταχείριση.\n• Συνηγορία και συνεργασία για τα δικαιώματα των παιδιών.\nκαι το fax210 72 52 555\nΌλοι οι φίλοι και υποστηρικτές της UNICEF μπορούν να επισκεφτούν, να δουν και να επιλέξουν είδη από ολόκληρη τη συλλογή μας στο ηλεκτρονικό κατάστημα της UNICEF,www.unicef.gr\nΤέλος κάρτες της UNICEF διατίθενται σε επιλεγμένα καταστήματα τραπεζών: του διευρυμένου δικτύου της Τράπεζας Πειραιώς , στη GenikiBank καθώς και στην CITIBANK. Επίσης, στα ΕΛΤΑ\nΠροηγούμενο άρθροΒρέθηκε ο δίδυμος της Γης αλλά είναι …κόλαση\nΕπόμενο άρθροΗ υπερθέρμανση οδηγεί σε σμίκρυνση…